CAAN CU MAN A NGEI (A peh) | Radio Veritas Asia\nKan kaltak cangmi caan hna cu kanmah nih khirh `hanin lak`han khawh asilo i sersiam `han khawh zong a si fawn ti lo. Cu caan lio i a thami kan rak tuah ah thatnak, a `halomi kan rak tuah ah chiatnak kan zun ko lai. Sihmanhsehlaw kan rak tuahsualmi sualpalhnak vialte hna cu atu caan`ha kan hmuhmi te hi `ha tein hmanzia thiam in kan nunnak cu sersiam `han khawh an si. Kan nun sersiam `han dingmi tampi a um rih ahcun a siloah a tuni tiangah khamhnak hmuh dingin a hermi zulh ding lam zulh loin le zeirel loin caan`ha hna cu kan sawksam a si ahcun kan kutchungah a um lomi caan, kan uk khawh lomi caan, a ralai mi caan hna cu hngah ding a si ti lo. Atu caan ahhin kan sualnak i chirh in lamding zulh cu kan i timh awk a si cang.\nAtu caante lawng hi kan caah kan khamhnak ni le caan a si ko tiin ka lungchungah riah ter in kan Pathian sinah bawmhnak halin a zaangfahnak hmuhawk kha kan i zuam ding a si. A kan pekmi caan sunglawi hna ruangah a sinah lawmh bia chim hna usih. Cutin kan tuah ahcun kan cung Pathian i thinhunnak cu a dai `han lai i cohlan mi fa kan si lai. Kan rak tuah sualmi sualnak vialte cu i cinken piak loin a kan um lai i zungzal a hmunmi thlarau nunnak taktak cu pek `han kan si lai. Cu caan te lawng cu kan kutchungah a ummi caan kan ti khawh. Kannih nih caan`ha kan hmuhmi hna cu chitkhatte ah kan thlarau khamhnak le sunghnak le rawhralnak caah timtuahnak ah kan hman khawh hna. Cu a si caah kan nunnak a thlentertu Ni le Thla le Kum le Suimilam hna cu zeinak hmanh in maan an ngei deuh, caan hmanzia thiam loin um cu zei tlukin dah `ih a nun ti kha a kan chimh.\nBawipa caah hman lo mi caan hna cu nun chung sungh a si ko cang. Atu Lent caan chungah hin Thlarau lei in a thazaang a dermi nih tha `hawnnak, Thlarau leiin a zawmi nih damnak le khamhnak hmuh caan a si. Nan puan siloin nan lung tu kha thlek u, nan lung tak tein i ngaihchih u law Bawipa nan Pathian sinah rak kir `han tuah u, Amah cu a thin a fual i ngaihthiam awk tu ah aa tim zungzal mi a si.( Joel 2;12-13) tiah a ti. A tang rih mi ni le thla ah Pathian cohlang mi hawi`ha le fanu fapa kan si khawhnak hnga kan caan`ha hmuh mi cu a lak in liam ter ti hna hlah usih.\nPathian Dawtning a Peh


Pathian Bia Capo In Kan Aupi Lengmangmi Hi A Palh Taktakmi A Si | The Chin Express\nPathian Bia Capo In Kan Aupi Lengmangmi Hi A Palh Taktakmi A Si\nMarch 17, 2018 Tial Lian Thang Capar [Opinion] 0\n“Pathian thawngṭha hi lainawn kong aa tel, thisen chuah kong a si caah thawngṭha bia kan ngaih tik ahhin a nuam zawng si loin lungtak tein Pathian dawtnak kan ngaih ding hi thazaang pek kaan duh ngaingai hna” tiah Rev Hoi Cung Tum nih a chim.\n“A nuam zawng in Pathian bia kan ngaihmi hi kan i palh ngaingaimi si. Pathian bia hi nangmah ruangah mi fapa (Jesuh) chiatserh in a thihnak kong a si. Capo in kan aupi lengmangmi hi a palh taktakmi thawngṭha aupi ning a si” tiah a chim.\n“Kannih Laimi cu nihnak aa tel lo ahcun kan ba. Mah hihi kanmah thawngṭha chimtu zong nih kan in hrawh hna i thawngṭha ngaitu nanmah zong nih na kan hrawh pakhat a si” tiah a chimchap.\nA internet a ṭhat theng lo caah video a zoh kho lomi caah ca in ka ṭialmi a si. A internet a ṭhami nih cun video hi zoh usih. [A chimnak hi kum 1 a luan cang nain Pathian thawngṭha cu a ṭhing le thar ti a um lo caah mah kong a thei rih lomi caah siseh a thei cang nain a philh cangmi ca zongah ka hung tar ṭhan hi a si]\nLaimi thawngṭha chim pawl hi capo an telh duh ngai hrim. Kaa theihnak in nihin tiang Laimi thawngṭha ka ngaihmi ah capo telh loin thawngṭha a chimmi hi an um lo tluk a si.\nRev. Hoi Cung Tum nih mah kong a chimmi hi Laimi thawngṭha chim he thawngṭha ngai he kan ruah ngai awk a si tiah ka ruah.


Mah Mipa Thawng Pang Cu Linsa Kho Tak Tak – The Chinlung Post\nMah Mipa Thawng Pang Cu Linsa Kho Tak Tak\nMahpa thawng pang nih hin a tulio cu online ah a hung linsa in a hung lar kho tak tak a bia chim mi cu ruah ah cun a dik tuk hoi, Mah pa hi Maxico debate nak ah angki lo le bawngbi lo bak in court ah biaceih nak a chuak i bia a chim ” Angki lo le bawngbi lo in ka um nan ka hmuh hi nan ning zak a si nain nan hruai mi kan ram chung minung lak ah angki lo le bawngbi lo um mi hna hmuh hna bal ah nan ning zak lo .\nMihar sa le inn nei lo mi nan hmuh hna zongah nan ning zak rian nei in an um zong nan theih a si nain nan ning zak an phaisa le an thilri nan fir piak mi hna hnu ah an nih vial rian nei lo le inn le lo nei lo in nan mah ruang ah an um hi nan ning zak lo maw? kei mah vial hi ka hmun bia ceih nak ah angki lo le zei lo in ka um cu nan ning zak ngai kan miphun mihar sa lamsa um mo hna nan hmuh hna ah khin nan ningzah deuh ding si tiah fak tak tak in a thuat hna.\nHi maxican pa bia chim mi nih hin mi thin lung tam pi khua a ruah tar a chim hi a dik kho tuk, a ruang cu an ram hruai tu hna nih an ram chung ah um nak nei lo le lamkam ah rian nei lo in a um mi an hmuh ko hna nain an caah zei hmanh tuah piak le khan piak a um lo caah mah pawl vial te caah le a dir pimi sifak um nak nei lo a tan pi nak hna langh ter in bia fak ngai in mipi tam ngai sin ah hi bia hia chim nak hi a si.\nOctober Ni 9:Amon Kum 12 Cungah Thil Cangmi ThlaCam Nak In Bawm Cio Hna Uh Sih\nHlasak Thiam Mee Mee Khe Nih A Dam Lo Lio I A Fapa Kaltak A Siang Lo Tuk Ruangah Mitthli Tla In Hi Bia Hi A Chim


Dr Hmuh Thang Hi Thantlang Nu/Pa Hna Le Zophei,Lautu,Miram Nih An Kaltak Lai Ka Zum Lo – Chin 11 News\nDr Hmuh Thang Hi Thantlang Nu/Pa Hna Le Zophei,Lautu,Miram Nih An Kaltak Lai Ka Zum Lo\nPosted By: Chin News June 13, 2020\nCatialtu: Z Tial Thawng\nDr Hmuh Thang nih Tukum cu Thimnak ah Kaa cuh rih lai,ka kum Khua zong a Upat ve cang caah a donghnak bik zong a si lai tiah a mah pumpak nih fiang tein a chim cang caah,Thantlang Nu/Pa hna le Zophei,Lautu,Miram dawtu hna nih an Kaltak siang hrim lai ka zum lo.\nZiahtiah,(Zei sualnak a tuah ti ruang loin)a Chan chung ah a dih donghnak Cem a simi theih ko bu cun an Kaltak siang hrimhrim awk zong a si hnga lo.\nCun,a mah zong nih a Chan chung ii a donghnak bik thimnak aa tel a si Lai caah hin,a sinak le a fimthiamnak,Hngalhnak Vialte um ek Chuah in a dawtu hna caah riantuan le cawlcangh aa timh lai zong ka zumh fawn.\nMP timi cu Mipi aiawh tu an si bantukin,a dingfelmi,a fimthiammi, Miphun le ram a dawmi,a tuanbia a dawhmi an si a hauh caah mah Vialte zong cu aa cuh ti dingmi hna he Cuai Hun thlai chun zongah aa tlak bik le a tling Cem a si fawn.\nDr Hmuh Thang hi Miphun huap in riantuan aa tim pengmi a si bantukin,a Chungkhar,a khua, a pengtlang,ca lawngin thil a tuahmi nan thei hrim lai ka zum lo,tck a khua le a peng caah khin thil tuah va tim sehlaw a tuah khawhmi zong a va um len ko hnga nain cucu a Lungput le aa timhmi a si bal lo.\nCu bantukin lairam caah Rian kan tuan khawhnak ding ahcun Party lian ah kan um hau ko ee tiah,heh tiah a mah le Henny Van Thio hi a chim rel bik Cem an si ii,an policies zong aa khat bakmi an si,Henry Van Thio zong USDP in aa rak cuh hnik hmasa cu Zapi theih a si ko cu mu.\nLaimi nih Lianlian Pa fak piin kan soiselnak bik cu USDP party a um caah ti si, kan philh lo awk le fak deuh in kan ruah a Herh tiah ka ruahmi cu USDP party hi mi tha le damiah phun rumro in kan zoh awk a si hnga lo!!!\nDemocracy ram kan si rih lo ii aa tleng Kaa mi ram lawng kan si\nrih,2010 ah USDP nih thimnak an tuah ii a tu hi khan dirhmun an rak kan phak pi va si kaw,mah pin lei ah zeidah NLD nih a tuah khawhmi a um?phunghram an remh kho maw?Daihnak kong an Ceihhmai mi teh a tlam a tling hlei maw?cu Vialte cu Cuai Hun thlai cio hnik uhlaw zeidah a Party mawhchiat awk a um maw?lam le sul an cawhmi te hna khi NLD Cozah lawng Thangthatnak pek ding a si hnga lo khih,tha tein Project a rak um dih cang mi a si Ho Cozah paoh an kai zong ah an tuah ding thiam khi a si ko.\nKan tuanbia zoh tikah,Hakha Thantlang nih cun Minung deuh peng zoh in thim an si,Pu Hrang Nawl te Pu Lian Uk tbk hna zong independence deuh in an rak ii cuh lio ahkhan rak thim an si hna a mah Dr Hmuh Thang lila zong 1990 ah Independence in rak thim a si.\nNihin zongah Zei Party hlei khi bochan awk le zumh hlei awk zong an um hna lo tiah ja ruah,kan pa le miding mifel,Mitha bochan awktlak Minung timi hna nih hihi cu a tha ko,a dik ko,Lam tha lo a si lo dawkaw tiah an kan timi an hnu zulh cu a kan hleng hrimhrim lai ka zum lo.


Kawl Rallokap Pawl Nih Mipi Mei Bill a Pe Kholo Pawl an Mei hri An Phoih Piak Hna – Buanchukcho\nKawl Rallokap Pawl Nih Mipi Mei Bill a Pe Kholo Pawl an Mei hri An Phoih Piak Hna\nJuly 12, 2021 admin RAMCHUNG THAWNG 0\nE YA O RY REGION CHHUNGA KHAW THEN KHAT ELECTRIC BILL PE LO AN DISCONNECT SAK\nErrawaddy region chungah a ummi ngapuh , pantanaw, bu kalay, Caungkarung , district ah Electtric bill a pe lo mi hna cu kawl rallokap pawl le rallokap pawl nih an dirh mi electric department ah rian tuan hna nih cun an inah va fuh in an metres box te pawl tiangin an phoih piak dih hna tiah thawng theih asi.\nMiin kip metres box cu an hrawk viar lo nain an phoihpiak mi hna pawl hi mei man a pe kholo pawl deuh lawngte kan si .kei ka in le bang cu ka mei hri tiangin an chah dih tiah khua mi pakhat nih achim. Covid19 nih a karh tuk fawn le ka inchungah lut lo dingin ka ti ko hna nain an duh lole an lut hramhram tiah achim chap.\nBu kalay district minkah kuin khua zongah July 10 . 2021 ah khan rallokap pawl nih khuabawi caah an thimmi le a kuttang pawl nih Electrict bill a pe lo tu pawl cu kan in Disconect piak viar hna lai tiah an rak hro cang hna.\nPantanaw leh caungkung khua hna zongah rallokap pawl kha sang kip ah kalin April thla dihah nan pek lo asiah cun metre box kan in phoihpiak dih hna lai. tiah an rak hro hna.\nKawl Sipai Sual Hovin Mipui te Tilui Leh\nKIA / KNU ten Ram leh Mipui An Hmangaih Zia


Ralkap Pawl Nih An Pek Mi Hna Phaisa 3960000 Cu Mindat Pastor Pawl Nih Mi Bawmtu Pawl Sinah An Pek Dih Hna – HRINGDILDEL LAIRAM\nRalkap Pawl Nih An Pek Mi Hna Phaisa 3960000 Cu Mindat Pastor Pawl Nih Mi Bawmtu Pawl Sinah An Pek Dih Hna\nRalkap pawl nih Chinram i a um mi Pathian rian a tuan mi pastor pawl sinah Covid-19 zawtnak lak i i zohkhenh nak ding caah tiin i bomhnak chaw le va an phawt zamh cio hna. meeting nei ding ti lawngin ralhrang pawl nih cun an kawh cio hna i cuka ah cun bomhnak phaisa an rak pek vio hna.\nFalam le Hakha pastor pawl zong nih cuti bomhnak an pek mi hna cu an rak lak ve ko nain, cu bomhnak cu an khirhthan viar hna. Matupi pastor pawl nih cun a hmasat te khan an rak cohlang hna loh ti a si. Mindat pastor pawl cu ralkap sinah cun an khirh than hna loh nain, mi harsa le sifak a baam tu pawlkomh pawl sinah an rak phawtzamh cio hna.\nRalkap pawl i an pek mi hna le an bomhnak hna chawva 3960000 zat cu mibawmtu pawlkomh pawl sinah a zapi ten an pek dih hna i nan herh nak poh ah rak hmang dih uh tiah an ti hna.\nFalam le Hakha pastor pawl zong nih vuti bomhnak an pek mi hna cu an rak lak ve ko nain, cu bomhnak cu an khirhthan viar hna. Matupi pastor pawl nih cun a hmasat te khan an rak cohlang hna loh ti a si. Mindat pastor pawl cu ralkap sinah cun an khirh than hna loh nain, mi harsa le sifak a baam tu pawlkomh pawl sinah an rak phawtzamh cio hna.\n← Mitlau Kan Kawl E A Hmu Mi Poh Nih A Ran Nak In Thawng Rak Kan Thanh Uh Law\nMyanmar Ram Minthang Mitami Wailarri Nih Ram Mipi Cung Ah A Lungkuai Nak Cu Mithli He A Van Phuan Cang →


R.I.P; Pasaltha Ralhrang Phu Nih An Hremnak Ah A Thi Mi Ko Yan Paing! – The Cherry Par\nR.I.P; Pasaltha Ralhrang Phu Nih An Hremnak Ah A Thi Mi Ko Yan Paing!\nOctober 2, 2021 Cherry News\nNaypyidaw ah ralhrang nih tlaih in an hremnak ah a thi mi Ko Yan Paing ruak vui a si cang!\nRalhrang nih tlaih in faktuk in an hrem caah hliam fak tuk a tuar i siizung ah tlop a si mi sianghleirun siangngakchia Ko Ya Paing cu October 2 zing Suimilam 8 :30 ah vui a si cang. Ko Yan Paing cu October 1 zingah Naypyidaw ihkhun 1000 siizung ah ralhrang nih fak tuk in an hrem ruang ah a hliamhma tuar khawh lo in a nunnak a liam.\nKo Yan Paing cu May 2 chung suimilam 1:00 ah Pinemana peng chung ah ralhrang nih an tlaih i faktuk in an tuk an hrem.An hremnak ruangah lungfim lo in a um.A ke le a kut cu am tuk nak ah a kiak chunglei he leng lei he hliam hma in a khat caah siizung ah a um i a hliam hma a tuar khawh lo caah a nunnak a liam.\nNizaan October 1 ah Chinland Defence Force, Kalay-Kabaw-Gangaw lei ah ralkap 3 nih CDM an tuah.Anmah 3 hna lakah ralkap 1 nih hriamnam tling he CDM tuah in kan sinah an rak lut. Hriamnam tling he kan sinah a rak lutmi cu laksawng peknak zong kan tuah cang pinah anmah 3 hna zong himnak hmun, zalonnak hmun ah kan thlah cang hna.\nNawlngeihnak latu Min Aung Hlaing cu kaltak in mipi dawtnak tangnem tangah dor a duhmi ralkap hna cu kan rak in don hna i, himnak hmunah kan in chiah hna lai. Hriamnam tling he a rak lutmi cu laksawng peknak zong kan tuah tiah\nChinland Defence Force, Kalay-Kabaw-Gangaw nih cathanh an chuah.\nYangon Airports Ah Ralhrang Hmanmi Vanlawng An Tum An Kai An Zuang. Vanlawng tumkai a tlawmnak Yangon Airports ah nihin October 2 zinglei ah ralhrang hman mi vanlawng hna an tumkai a tam tiah Yangon mipi nih an chim. Ralhrang hmanmi vanlawng 4 cu tuzing ah an zuang. Vanlawng 3 hmunkhat ah an zuanng cun Mayan Kone peng, Bayinnawng zung pawng, helchum chungah khuami cheukhat nih a zuan lio kan hmuh tiah khuami nih an chim.\nRalhrang nih Kachin ramkulh, Chin ramkulh, Magwe ramthen, Sagaing ramthen hna ah kahdohnak a fah caah cunglei lam in ralhrang thazaang chap in va bawmh, vakah nak hna an tuah tiah mizapi vengtu ralkap hna sinin theih asi. Cu lawng si lo in China le Russia ram i a um mi raltuk nak hriamnam hna cu vanlawng in a rak pek tiah raltuk nak lei in thawngpang thanh tu sin in theih a si.\nDawei Lam Cung Ah Palek Mawtaw Bomb Puah. Dawei chawlehthalnak ah a biapi biknak hmun Thikhui he i pehtlaihnak lam cung October 1 zaanlei ah palek nih an rak i cit mi mawtaw pakhat cu bomb in an puah. Yenat palek riahbuk in riahbuk bawi le a kuttang hna nih an rak i cit mi mawtaw cu Ye Phyo peng, Nabuh Lee hmunhma i Puh Kaw Yon le Wat Chuang khua lamtonnak cung ah zaanlei 4 hrawng ah bomb puah an tong tiah khuami hna nih an chim.\nThawngdang:Magwe ramthen, Saw – Kyouk Thu lam ah ralhrang phu mawtaw cu mizapi ralkap nih bomb in an puah hna i ralhrang lei in Blhmu Phone Myint Kyaw telin minung 4 an thi tiah Yaw – PDF nih an thanh.\nYDF(Saw & Kyaukthu) phu le CAF – MGPDF phu hna nih bomb in an puah hna caah ralhrang lei in minung 4 an thi.Ralhrang nih internet line an phih hnu Saw- Kyaukthu lam lei ah an i kah caah mizapi hna nih Saw- Kyaukthu tlun kal lo ding in theihternak Saw PDF nih an thanh.\n← Ralrin herhnak!\nRIP; Kawlram le India ramri ah bomb puah unau pahnih an nun nak a liam, A Poi Tuk Ee! →


Hakha Pawng Kahnak Ah Ralhrang 3 Leng An Thah Hna - Chin Eleven News\nHakha Pawng Kahnak Ah Ralhrang 3 Leng An Thah Hna\nKahdohnak thawng; CDF-Hakha le CDF-Zophei i bawm in ralhrang he Hakha-Thantlang kar August 25 i kahnak ah a tlawmbik in ralhrang 3 an thi,ralhrang nih rilonh in thazaang an chap caah pehzulh in i kahnak a chuak kho.\nMipi zong nih mah le a naihnak CDF thanhmi felfai ten zulh cio dingin theihternak Chinland Defense Force nih an thanh.TCP\nRelchap:Kawlram Minta min thang pakhat a si mi kan rak uar tuk mi Min Maw Kun မင္းေမာ္ကြန္း uniform he a dir veng cang. Mipi an khuaruah a har ngai ngai. Ziah zeitin dah a huam hnga tiah an chim len nain a timhmi cu Ralhrang an tlak hlan lo doh hi a tim mi pa a rak si.\nA timhmi pakhat cu PDF mipi caah hriamtlaih le nunnak pek in in rian a duhmi a rak si. A tu uknak tha lo hi a dih dongh tiangin ka dir onh lai i ka nunnak a liam a si zongah a poi lo tiah biakhiahnak he PDF sinah a lut cang.\nKawlram Minta Minthang Min Maw Kun Cu PDF Sinah Raltuk Dingin A Phan Cang\nMin Aung Hlaing Ralhrang Kan Teikhawhnak Ding Lam -7


Daw Suu Kyi ceilak in a soiseltu Phungki U Wirathu cu Palik nih an tlaih cang lai; Palik nih an chim mi\nKan pi Daw Aung Sang Suu Kyi cu fakpi in a soisel i a thangchiat tawn mi, Nikum ah thawngpang lar ngai mi, hmun dang dang ah a thup i tu tiang an tlaih khoh lo mi kong kha atu cu athar in thawngpang thei ding a um tthan cang\nThe Patriotic Association Of Myanmar ( Ma Ba Tha ) Sayadaw U Win Khaing Oo (U Wirathu) cu Yangon Northern District, Justice office Assistance, Chief Justice U Kyaw Kyaw nih warrant (Tlaihkhawhnak nawl) a tuah cang i, U Wirathu cu a rau hlan ah tlaih a si cang lai tiah Myanmar Police sin in thawngthei a si.\nMah Sayadaw U Wirathu hi tlaih i bia ceipiak a si lai; CVP U San Min ta Criminal law 124 ( a ) ah a tial ning ah cun (Myanmar lose respect) tiin report a ttial; NyaPyiTaw, Police Warrant Officer pakhat zong nih , ”bia ceipiak ding si ko” tiin Irrawaddy Media sin ah a chim\nMah tlaihkhawhnak nawl (Warrant) fehternak atuah tu ding hna cu Mandalay Region, Mahar Aung Me Township hna an si. Tlaihkhawhnak nawl (Warrant) fiangtein tuah a si hnuah tlaih a si cawlh lai. Township Officer nih mah kongah fakpi in rian a ttuan lai” tiin Police warrant Officer nih a chim.\nMyanmar’s State Cousellor Daw Aung San Suu Kyi cu fakpi in soisel le thangchiat bantuk in a holh caah tlaih i a kong hi cei a si lai tiah The Ministry of Religious Affairs And Culture nih a chim. Credit- Thengephesizopost (Source- The Irrawaddy – Burmese Addition)\nBe the first to comment on "Daw Suu Kyi ceilak in a soiseltu Phungki U Wirathu cu Palik nih an tlaih cang lai; Palik nih an chim mi"


Thantlang Peng Thimnak Phichuak Ah Pi Chinchin Pekthang Nih Min A Thut Ve Maw?\nThantalng peng thimnak phichuak ah lungtlingnak min a thut tiah an langhtermi ah, Pu Van Bawi Lian lawng a si. Ziah CNLD palai dang teh min an thut ve lo maw? tihi biahalnak cu a si. (Hi kongah thawng fiang a theimi nih rak kan thanh than cio te uh!) Hitluk in CNLD kan palai kan bochan hna lio ah, sungh an cohlang lo an kan ti sual lai.\nThantlang peng thinak ah teinak a hmu lomi palai hna lakah CNLD party in Pyithu Hluttaw hmunhma ah a cuhmi Pu Van Bawi Lian lawng nih thimnak phichuak lungtlinnak min a thut tiah kan theih!!\n“A sungmi chungin Pu Van Bawi Lian lawng nih min a thut, A dang a thu lomi hi cu tuanvo tlolh an si ko” tiah Thantlang peng thimnak coomission ah tuanvo ngaitu U Khin AUng Lin nih The Hakha Time ah a chim.\nThantlang peng sub-election commission nih teinak a hmutu palai hna hmuhmi mee cazin thanhnak le thimnak phichuak lungtlinnak minthutnak cu thimnak ah aa cuhmi palai hna le theihpitu mizapi (Tette) he 2020 november 9 zaan ah minthutnak a tuah. Cu lio ah teinak a hmutu palai hna lawng ab ra i minthutnak an gnei tiah kan theih! Credit: THT & Thechinstar


Sagaing Ramtthen Pengkulh 6 Ah Phone line le Internet Line An Phih. – Hakha Cherry\nSagaing ramtthen chung SAC ralhrang a dohkalhtu pengkulh 6 cu September 14 chun hnu in SAC ralhrang nih Internet line an phih tiah theih asi.\nKani- Zinmapin-Bohtalin-Ayataw-Watlet le Palay pengkulh hna hi SAC ralhrang nih internet line a phih piak hna i Tthen khat pengkulh hna le bang ahcun internet line lawng hmanh si loin Phone line tiang in a phih piak hna.\nHi pengkulh chung ahhin SAC ralhrang biatak deuh in cawlcangh an i tim timi thawngpang zong theih asi i Phone line he internet line he phih a si caah mipi lungrethei ngai in an um. Ref: Khet Thit Media Chin Morning Satar\nUN nih NUG hi phungning cozah ah kan cohlan piak sual hlah sehlaw kan Dothlen nak kan ngol lai maw?By Salai Ngun San Aung\nZahan tlaipi tiang, cun nihin ka thawhka in tutiang hi kong hi ka ruat..UN nih nihin chun meeting ah NUG hi phungning cozah ah cohlang sual hlah sehlaw ti ruah ah mizapi kan lung a zor tuk sual lai maw ti ka phang.\nUN cu kan bochan, Vawlei pi kan bochan hna. Asinain kan ruahning bang si sual hlah kun kan lungpur lo ding a biapi tuk. Kan chung thari kan ithawnter a herh. WA, Kokant, Mailar, Shan, Karenni, Kachin, Karen, Shan, Mon, Chin, PDF vialte kan ttan tti ahcun hi MAH le a minung pawl kan tei hna lo nak ding sullam a um lo. Cucaah NUG nih UN lawng bawh siloin hi tlangcung hriamtlai vialte hi a kuutriit khawh hna, a komh khawh hna ding a biapi tuk. Tlangcung hriamtlai pawl nih NUG zong hi USDP te NLD te em ang in kawl thotho an si ko tiin hmuh loin zumhngamhnak (Trust) an ngeih khawhnak ding a biapi.\nUN zong nih kan cohlang loin Miphun vialte zong nih hnu kan chit hna hmanhseh a Nung Pathian kan lei a ttan ahcun ho nih dah an kan tei khawh lai. Zeipaoh tlung ai kun Bawipa thawngin kan dirhmun fek sehlaw kan lungthin le thazaang thawng ko seh!\nPDF Nan Si Tiin Civil Mi 3 SAC Ralhrang Nih An Tlaih Hna.


SAC Ralkap Sergeant Pakhat CDM A Tuah - News and Media\nSAC Ralkap Sergeant Pakhat CDM A Tuah\nMay 1, 2022 admin MYANMAR 0\nMyik( မြိတ်) pengkomh, Tanintharyi (တနသင်္ာရီ) peng um Bat Malat Pauh Kyua ralkap (ဘက်မလိုက်ပြောက်ကျားတပ်ဖွဲ့) sin ah SAC ralkap sergeant pakhat CDM a tuah, tiah theih a si. SAC ralkap in CDM a tuahtu cu Sah-Kah-Khah 13 Battalion in ralkap catialtu sergeant Kyaw Ye Htut, private no. T/484432 a si, tiah Bat Malat Pauh Kyua ralkap(ဘက်မလိုက်ပြောက်ကျားတပ်ဖွဲ့) chungtel pakhat nih a chim.\nCu CDM a tuahtu ralkap Kyaw Ye Htut nih cun, ralkap lak ah i thleidannak a um ruangah le sualnak ngei lo mi tampi thahnawnnak cu ka pom khawh lo caah CDM ka tuah ti in a chim, tiah Bat Malat Pauh Kyua ralkap (ဘက်မလိုက်ပြောက်ကျားတပ်ဖွဲ့) ṭuanvo ngeitu pakhat nih cun a chim. Crd – TCP\nMeithal In Voi 19 Bak Kap A Tong\nASEAN Nih NUG Ton Ding Ah Malaysia


Thawngpang thar: Tuzing Hakha Thilcang hnuin Kawl ralhrang hna an dirhmun - DUHNUNG PAR\nThawngpang thar: Tuzing Hakha Thilcang hnuin Kawl ralhrang hna an dirhmun\nZei bantuk a si hmanh ah ralring tein kan um cu a herh mi a si ko cang. Lautuk le thinphang tuk hna cun kan um ding a si lai lo nain kan I ralrin le kan lungfim ngai cu a hau ko cang hih. Hakha ah bomb a puak mi ruangah Kawl ralhrang hna nih phundang ngai in cawlcangh nak zong a ngei kho mi an si.\nChinram SAC Chairman Pu Ngun San Aung Innhmai telh in Hmun 4 ah Bomb a Puak. Nihin zinglei sml. 4:00 hnu ah Hakha khua i Chinram SAC Chairman Pu Ngun San Aung innhmai telh in Hakha khuachung hmun 4 ah bomb a puak, tiah thawng kan theih.\nSAC Chairman Pu Ngun San Aung innhmai ah a voi khatnak a puak i, a dang a puakmi pawl hi Chin-Oo-Sii sang Suhpawng zung hmai, Myanmar Economic Bank hmai le Khuathar i SAC thawngpetu (Dalan) an timi hna innhmai ah a si.\nBomb a puah hi zinglei sml. 4:05 in sml. 4:30 karlak ah a si. Bomb a puahnak hmun pawl ah ralkap pawl an phan dih i mi kawlhawlnak an tuah cuahmah.\nBomb a puakmi hi ahote nih dah an puah timi fiang in theih a si lo pin ah aa hliammi an um le um lo zong theih a si rih lo.\nBREAKING NEWS: Tunai Teah Hakha Ah Bomb Pehzul In Voi 3 A Puak\nKhah! An I Tthua Cang Hna Lai Hih, Live Zoh A Duh Mi Hna Caah Hi Ti Hin Rak Zoh Cio Uh\nTotal Users : 297127\nTotal views : 2236543


Isaiah 23 (Isaiah 23)\nFoinisia Lawng Dinhnak Kha Bawipa Nih A Hrawh Lai\n1Hi bia hi Tair kong bia a si. Rili cungah lawng in a kalmi hna, ṭap tuah u. Nan lawng dinhnak khua Tair khua cu a rawk cang; a inn vialte le a lawng dinhnak hmun hna cu an rawk cang. Nan lawng cu Saipras in an kir tikah cu thawng cu nan theih lai. *Eze 26.1—28.19; Joe 3.1-8; Amo 1.9-10; Zek 9.1-14; 23:1-18: Mat 11:21-22; Luk 10:13-14 2Sidon chawdawr hna, ṭap tuah u. 3Izipt ram in a chuakmi rawl kha cawk awk le ram dangdang hna he chaw i cawk le i zuarh awkah, nan lawng cu rili cungah nan thlah hna. 4Sidon khualipi, ningzahnak na phan cang! Rilite rilipi hna nih khan an in hlawt i, “Fa kan rak ngei bal lo. Fapa zong fanu zong kan cawm bal hna lo,” an ti.\n5Tair a rawk cang ti kha an theih tikah Izipt mi hmanh an lau lai i an khuaruah a har lai.\n6Ngaihchia in ṭap tuah u, Foinisia mi hna. Spain ram ah zam i zuam tuah u. 7Hlanpi in a rak ummi lunglawmhnak khua Tair khua kha hihi maw a si ko? Ram thar va tlak awkah rili ralmi a thlah tawntu hna kha, mah hi maw a si ko? 8Siangpahrang khua, a mirum hna vawlei cung i hmaizah bikmi a simi hna khua Tair khua i hi thil vialte a tluntertu hi ahodah a si? 9Ralkapbu Bawipa a si! An tuahmi an i porhlawtnak kha donghter awkah le upatmi an mi hna kha ningzahnak ah phakter awkah Bawipa nih hi thil hi a tuah.\n10Kal u law lo va thlo u, Spain ram chung ram thar i a ummi hna. Ahohmanh nanmah hupphengtu ding an um ti lo. * A Hebru holh a fiang lo. 11 Bawipa nih rili cungah a kut a samh cang i pennak kha a hrawh cang hna. Foinisia ram chawleh chawhrawlnak hmun kha hrawh awkah nawlbia a chuah cang. 12Sidon khualipi, na lunglawmhnak cu a dih cang. Na mi cu hrem an si cang i Saipras tikulh i an zam hmanh ah, cuka zongah cun an him ṭhiamṭhiam lai lo.\n13(Tair ram cu saram nih an hrawh, cu a hrawhtertu cu Assiria a si lo, Babilon tu kha a si. Tair khua cu kulhnak chuntlung a serhnawh i a ralhau vialte a chim dih i a hrawk dihtu cu Babilon a si.) * A Hebru holh a fiang lo.\n14Rili cung i lawng in khual a tlawngmi hna, ngaihchia in ṭap ko u. Nan i bochanmi khuapi kha a rawk cang.\n15Tair cu kum sawm sarih chung philh a si caan a phan lai, kum sawm sarih cu siangpahrang chan chan khat a si. Cu kum cu a dih tikah Tair cu hla i a cuangmi hlawhhlangnu bantuk a si lai. Cu hla cu hihi a si:\n16Na tingtang kha i lak law khua\nchungah i chawk tuah,\nmaw philh cangmi hlawhhlangnu.\nA rak in duhtu pawl kha na lem ṭhan\nkhawh hna nakhnga\ntingtang cu i tum law na hla cu\nsa tuah hna.”\n17Kum sawm sarih a dih tikah Bawipa nih Tair cu a rak ṭuan tawnmi a rian hlawhhlan rian ah khan a kirter ṭhan lai i vawlei cung ram dihlak ah khan a kal ṭhan lai. 18Chawleh chawhrawlnak in a hmuhmi tangka cu Bawipa sinah a pek lai. A khong hna lai lo i a thup hna lai lo, sihmanhsehlaw Bawipa a biami hna nih a tangka cu an herhmi rawl le thilpuan cawknak ah an hman lai.


2021 ah Min Aung Hliang a chuahsualnak le Kawlram Democracy hmuhnak ding a lam a si khomi cu – The Cherry Par\n2021 ah Min Aung Hliang a chuahsualnak le Kawlram Democracy hmuhnak ding a lam a si khomi cu\nFebruary 15, 2021 February 15, 2021 Cherry News\n2021 ah Min Aung Hliang a chuahsualnak le Kawlram Democracy hmuhnak ding a lam a si khomi cu: FOREIGN policy mit in kan zoh hmasa rih lai: U.S, EU, Canada , Australia tbk le Asia ram tampi nih Ralkap/ MAH sermi State Administration Council cu an rejected i, Mipi thimmi NLD le aiawh/ representative pawl hi dotla Cozah an si tiah an cohlang nak an thanh cang. US nih Ralkap lutlai pawl an Phaisa hmuhnak a phihpiak hna pin ah Ralkap ngeihmi company pawl ram dang ah export tuah kho ti lo dingin a phih piak rih cang hna. Rohingya issue ruang ah UN chungtel tampi, Arab world, US allies, le South-east Asia pawl nih tutan ah Burma 🇲🇲 Ralkap hrawh hi caan tthabik ah an ser cang. Economic sanctions hmang in a hngawng an reh cang.\nUS nih Myanmar ram mipi, CDM tbk movement caah harnak a tongmi bawmhnak/ assistance cu 42 millions a pek cang. Direct in mipi sinah, NGOs le Activists group sin in a phakter lai. Ram dang tampi zong nih Cozah doh ruang ah harnak a tongmi hi an bawmh hna lai. China hi hlan bantuk a si ti lo. Communism in capitalism ah aa thleng cang caah, U.S le Allies pawl nih biatak tein an cawl ahcun a holh ngam tuk ti lai lo. Russia 🇷🇺 zong cu thiam thiam. Anmah ram economic kha biapi ah an chiah deuh cang lai. Kawlram chung cawlcanghnak in kan zoh tthan lai. Kawlram ah Illegal cozah, SAC vs NLD Cozah tiah Cozah 2 in an um cang. Ram chung ah Ralkap companies chuahmi products vialte boycott tuah khawh chung tuah an itimh cang i, Ralkap thazaang a simi Phaisa a zawr sup colh lai.\nMipi nih BANKS an Khar lai, Electric Bill tbk an pe ti lai lo caah Ralkap nih Phaisa hman awk an ngeih te lai lo.\nUS sanction ruang le Rammi nih boycott ruang ah RALKAP an nunnak a simi, an companies vialte a tla dih colh lai i, Min Aung Hlaing nih a Ralkap pawl laj khan/salary thoh awk a ngei te hna lai lo i, Ralkap family tampi harnak an tong colh lai. Cu tikah, Ralkap lila chung in tampi nih an meithal an chiah te lai. CDM movement ruang ah Ralkap Cozah sermi Cozah a function kho ti lai lo.\nCucaah, Ralkap hi an tlu colh te lai. Ralkap an tlu i, NLD Cozah an von kai ahcun NLD nih federal army declare/ a thanh kho te mi a si i, cutin a tuah ahcun, tlangparmi hriamtlai dihlak kha anmah le an State ventu, security force ah a hman colh khawh hna. Cun, NLD Cozah nih phunghrampi thar an ttial chung ah UN peacekeeping hna hi request a tuah khawh hna. Cucaah, 2021 ah Ralkap nih aana an tingmi hi an ichuahsual cikcek ko lai i, Kawlrampi aa thleng thainak a si hrim lai. Tulio Generation Z pawl nih Ralkap nan doh ning hi lung a hmui taktak. Zan ih kho loin, hmaifa seh in nan seh cang ko hna. Credit: Zasang Cinzah\n← Min Aung Hlaing cu ai hngilh kho ti men lai lo, a lungrawk tuk lai.\nDaw Aung San Suu Kyi Le U Win Myint Cu Hmuh Khawh An Si Cang Lai →


Ku Hye Sun nih a va tthing Ahn Jae Hyun he agency hrawm a duh lo | THE CHIN EXPRESS\nKu Hye Sun nih a va tthing Ahn Jae Hyun he agency hrawm a duh lo\nKorea actress minthang Ku Hye Sun le a va tthing Ahn Jae Hyun cu HB Entertainment tangah rianttuan tti an si.\nKu Hye Sun nih naite ahkhan a Instagram account ah ca tlawmpal a ttial tiah Soompi nih a ti. A umnak agency i CEO nih cakuat a leh lonak screenshot zong a tar chih.\n“Hello, president. Atu caan ahhin keimah le Ahn Jae Hyun cu company pakhat tangah kan umtti awk a si lo tiah ka ruah. Director nih sachoh (contract) kan ngeihmi kan donghter cang lai a ka ti.”\n“Kanmah pahnih kongah amah aa thlak herh lo. Na hnulei ah miralchia bantuk in i thup hlah seh. HB Entertainment company in ka chuak lai i zumhnak ngei tein Ahn Jae Hyun cu ka doh lai. Ruahziatu ka thim ko. Sachoh hi ka cancel piak ulaw kaa lawm ko hnga” tiah Ku Hye Sun nih a agency president sin ah ca a kuat.\n“Nangmah nih hmasa ah sachoh kan donghter lai na ti. Atu ah na duh ti fawn lo. Agency pakhat tangah aa tthen cangmi actor le actress hmunkhat umtti cu a nuam lo ngaite na ti ttung. Atu ah le ka cakuat na ka let duh ti lo. Mah konghi nangmah nih ttuanvo na lak hau” tiah Ku Hye Sun nih a agency CEO sinah ca a kuat.\n“Mah ka cakuat pawl hi August thla ah ka kuat cangmi a si. October si cang, atu tiang a ka let lo. Ahn Jae Hyun he kan i tthennak kongah agency aa thlak vemi nih zumhlonak an chuahpi. Ahn Jae Hyn le CEO nih ka tthatlonak an ceihmi cu ka record i Ahn Jae Hyun he kan i ceih dih hnu ah biaceih zung ah ka kuat.”\n“Atu cu aho bawmhnak tel lo in keimah lawng ka cawlcang. Zeiruang ahdah a luancia 2 ahkhan Ahn Jae Hyun nih mah agency hin a rak ka luh hnga ti ka ruah hin ka khuaruahhar. Nuva kan si bang, a luancia kum 2 chungah rel cawkloin ca kan i kua.”\n“Mah cu, Ahn Jae Hyun agency HB Entertainment nih kan cakuat chungin an duhnak zawn tete lawng an lak i Despatch sinah an kuat. Mah hrim cu a mak tuk cang. HB Entertainment company cu ka rianttuannak company si ve ko cuta. Ka covo a buar ruangah sachoh cancel dingin ruahnak kan cheuh hna” tiah Ku Hye Sun nih a ttialchap. – The Star


Doctor SaSa A Chung Muru Le Sining Tak Cu Mah Hi Pei A Rak Si Hi – The Chinlung Post\nKhah kan theih cio bang in thim nak a nai tuk cang i a thla hmanh a duh ti loa nai kho tak tak cang cu caah zei hmamh lung buai lo tein na tanh mi party te kha dir pi law tha pe cio ko hna uh sih, Cun ka hin Doctor Sasa kong deuh ka tial i ka tanh ruang ah si loin theih herh ka t caah si, a nih hi Doctor lawng si loin politics thli hran zong a rak theih ko hme hi.\nSalai Lairamthang USA 🇺🇸 CYO arak dirh tu le President arak ttuan mi Washington Dc khuasa nih Dr. Sa Sa Kong A Rak Tial Mi hna cuSalai Lairamthang nih a rak tial ning tein a tanglei ah ka rak chiah lai. A tial mi hi a hman ngai mi a si, Laimi nih politic kan kalpi ning hi ruah ah cun tinh mi a sang ngai nain ua takah a tling kho theng lo ding pawl, chunmang politic a tam tuk.\nTuzing cu zingka in Dr. Sasa Interview ka ngai. Lungthin tak tein tulio Kawlram politic a chim. Ka ruahning nak in politic a rak hngal. Practical ah a cang khomi politic a chim. Tinhmi tha ngai tung i, practical ah a cang kho lomi politic zong a chim.\nDr. Sasa bantuk miphun a dawmi, Pathian a bochan mi, asining a nuning in miphun caah rian a tuan taktak mi hi Chin miphun nih kan herhmi hna an si. Chunmang sawsawh manhter lengmang i practical ah a cang kho lomi politic cu kan miphun nih a herh lem lo.\nCrd: Lai Ram thang


President Donald Trump Nih Hi Thil A Tuah Mi Hna Hi Cu An Ropui Kho Ngai – Chin 11 News\nPresident Donald Trump Nih Hi Thil A Tuah Mi Hna Hi Cu An Ropui Kho Ngai\nPresident Trump nih president a chuah hlan election campaign lio tein ka tuah lai tiah a chimmi chung in a tuah cangmi cu a tanglei ah ka thil chihmi pawl an si.\n10) Religious freedom act thar a tuah, biaknak zalonnak phung thar a ser, na zumhnak ruangah tazacuai khawh a si ti lo. Obama chan ah khrihfa cheukhat an zumhnak an dirpi ruangah thongtlak an tong.\n*biakilh: Talkshow tuahnak ah ka chimmi chung in ka laak thanmi a si.”


Adoniram le Ann Judson Mission Riantuannak – CBCUSA\nAmerican Baptist Missionary nuva Rev. Adoniram & Ann Judson cu July 13, 1813 ni ah Rangoon an phan. Felix Carey (siangbawi minthang Rev. William Carey fapa) inn ah an tlung. Judson hi 1788 kum ah Malden, Massachusetts ah a chuak. A pa cu Congregational Church minister a si. A nu cu nuncan ziaza tthate a si. Judson cu a pa nih cathiam seh ti a duh i Plymouth khua ah sianginn a kai ter. Kum 12 a si ah Greek holh a thiam cang. Kum 16 a si in Brown University ah a kai. Ca aa zuam. A thiam bik a si.\nCa a cawn lio ah Pathian a zum lo mi hawikom a ngei. Cu pa ruahnak nih a khuh ve. Mah duh in nun kha a ruat cang. Mah nuamhnak caah khual a tlawng. Khualriahbuk ah a riak. A riahnak khaan kam ah a riak mi pa cu thih bawh in a hrum ai. A thaizing ah a thi ti thawng a theih. Brown University ah a kai ve mi amah kum zat mino te a si. Cu nih thil tampi a ruah ter. Bible sianginn kai aa tiim. Andover, Congregational School nih awl tein luhnak nawl an pe lo. Cawnnak sang kai kho ding a si rih lo; Pathian rianttuan cu a duh tak hnga hme maw; Khrihfa ka si tiah a ti kho rih lai lo, an ti. Nain, a fimthiamnak kha an hngalh caah an luh tthan. Thla thum chung kha Khrih ah a nunnak pek aa zuam hnu ah December 1808 ah Jesuh cu a Khamhtu ah a pom. Thla ruk hnu baak June 1809 ah, a chan chung ah a voikhatnak Khrihfa chungtel sinak kha a pa rianttuannak Congregational Church ah a lak. Khrih chungah nunnak thar in a nung.\nA hawipa nih carel ding kha a pek. British East India Company ah chaplain a ttuanmi Rev. Claude Buchanan nih a ttial mi “Nichuah Arfi (The Star of the East)” timi a rel ah Pathian auhnak kha a thinlung ah a lang. Kawlram ah Gospel he rianttuannak timi “Embassy to Ava” kha a rel tthan. Khrih nih “Vawlei khuazakip ah Thawngttha Chim dingin Fialnak” kha a theih. India ah kal ding in auh ka si tiin aa ruat. India khawh in khoika kal ding kha cu a fiang lo. February 1810 ah Nichuah lei mi khamhnak caah thawngttha chim ah kal ding ah biakhiahnak a tuah. June 1810 ah a Bible sianginn kai a liim cangka in rianttuan ding ah sawmtu tampi a ngei. Brown University zong nih siangcachim ah an sawm. A nu nih “a runinn he a hlat lo, a ttha” a ti. Adoniram nih cun “Boston hrawng ah cun ka um lai lo. Lam hla deuh ah kal a hau” a ti ve.\nAdoniram Judson cu Nancy (hnu ah Ann tiah auh) Hasseltine he dawtnak le duhnak he February 6, 1813 ni ah Tabernacle Congregational Church, Salem, Massachusetts, ah thlarau chitithuhnak (ordination) a ngeih hnu ah tthit-umhnak an tuah colh. Adoniram le Ann nih an duhbik mi Khrih thawngttha cu chim ding in February 18, 1912 ni ah Salem, Massachusetts, in Calcutta, India lei ah kal ding in Caravan tilawng in an pok.\nRili cung i tilawng in an kal lio ah Adoniram Judson cu Biakam Thar chungah tipil-innak kong kha a rel. India an phak tikah Adoniram le Ann cu zumhnak ngeih hnu ah tipil in ding (believer’s baptism) kha an pom. Rev. William Ward nih Lal Bazaar Chapel, Calcutta ah September 6, 1812 ni ah tipilnak a pek hna. A dang siangbawi pakhat Luther Rice zong November 1, 1812 ni ah tipilnak a ing ve. Congregational Church nih an thlah hna nain Baptist ah an cang tthan.\nHi lio hi America le British pawl an i doh lio a si caah, the British East India Company nih India ram ah mission rianttuan ding kha an sianh hna lo. Adoniram le Ann cu June 22, 1813 ni ah Georgiana tilawng in Madras in Rangoon lei kal ding ah an i thawh. July 13, 1813 (Nihnihni) ah Rangoon khua cu an phan. Judson le Ann cu Kawl ca le nuphung hna kha an cawng colh. Judson nih January 1816 in Kawl holh in Baibal Biakam Thar leh hram a thok. August 1816 in Jesuh Khrih khamhnak kong kha catlap in a ttial i phawt hram a thok.\n1817 kum dongh lei ahcun Kawl holh in phung a chim kho cang. Kawl phungki hna nawl kha aa cawn i phungchimnak caah April 1819 ah an inn hmai ah thlamte (zayat) kha a sak. Ann zong nih a nu hawi hna kha hi thlamte ah cun a cawnpiak ve tawn hna. April 4, 1819 Zarhpini ah an innpa minung 30 tluk kha an sawm hna i a hmasabik pumhnak kha an tuahpi hna. Cu ka thlamte ahcun Maung Naw zong cu Khrih khamhnak thawngttha thei in zumtu hrintthan mi a si.\nAdoniram le Ann cu Pathian thawngttha ruangah an temtuarning a fak tuk. Avoikhatnak Kawl le Mirang Ral ruangah siangbawi te cu Mirang pawl mingiatu ah an rel hna. Ava khua ah Rev. Judson le Dr. Price cu June 8, 1824 ni ah an tlaih hna i Ava thonginn ah an khumh hna. Ann nih cun an luatnak ding caah aa zuam len nain a tlam tling lo. Maung Ing a hei thlah i a va zoh ter hna. Rev. Judson le Mirang dang vialte cu minung pathum phir in thirhri in an hren hna kha a va hmuh hna.\nKawl siangpahrang nih Arakan ram ah General Bandoola cu raltuk a tthawng ti a theih caah Ava khua ah a auh. Ann nih cun Bandoola cu Adoniram te kha luat ter ding in a nawl. A ngah lo nain, thawnginn chungah Adoniram lawng um kho ding in rua in innkhan dang te sak piak nak nawl a pek. Ni khat ah suimilam pahnih/thum lennak caan kha a pek. Ann nih chantling chungah a leh lio mi Biakam Thar cauk kha a khumh i Judson cu a kuat.\nGeneral Bandoola cu a thi ti thawng a hung thang. A chawngtu Paganwun nih thawngtla vialte kha Ava in Aungpinle ah a tthial hna. Nilin thetse lak ah an kero in kal ter hna kaw, Judson ke vun vialte cu a hawk i thi a chuak dih. A chantling cu thawngcawng nih lam thlang ah an hlonh piak. Maung Ing nih an umnak thawnginn a hawlnak ah a chantling cu a va hmuh. A Bible zong cu tlau lo tein a va char tthan. “Bawipa bia cu a tlau kho lo.” Kawl pawl cu ral a sung ding in an um cang. Kawl siangpahrang le Mirang pawl cu an i chawn. Judson nih holh a leh piak hna. February 24, 1826 ni ah Yandabo biakamhnak cu min an tthut.\nThawng in a chuah hnu ah Adoniram le Ann cu Rangoon lei ah an tlung tthan. Kum hnih le thla thum chung an hngah ti lo mi mission inn ah an um tthan. Judson hi kum khat le thla sarih chung thong a tlaak kar ah Ann nih fanu te Maria Elizabeth kha January 26, 1825 ni ah a ngeih. Hi ral chung ah Burma ram zumtu hmasabik U Naw le zumtu thar cheukhat hna cu an rak thi cang. Judson nih Kawl khuapi ah khrihfabu ser ding in aa timh mi cu ral ruangah a hlawh tling lo.\nAdoniram le a innchungkhar cu Tennisarem khuapi thar Amherst ah mirang uknak tang ah um ding in an i tthial i July 2, 1826 ni ah an phan. Kawl bawi nih cun Judson cu Ava khua ah an auh than i a um lo kar ah a dawtbikmi le thawngttha chimpi hawi Ann Judson cu kum 37 a si lio ah kumno tein October 24, 1826 ni ah a thih thawng a theih. Ann nih a thih hlan ah mau le ngaidi in thlam fate a sak i zarh thum an hngah hnu ah raifanh zawtnak nih a tlak i a thi. Ann a thih hnu ah cu thlam fate ahcun Adoniram le a fanu Maria long cu khua an sa. A fanu te cu April 24, 1827 ni ah a thi ve. Adoniram caah mi ramdang ah tuarhar ngai in a um. Ann nih a thih lai ah a zohkhenhtu nu sin in a pasal Adoniram Judson a cah mi bia:\n“Ka saya cu a tlunnak ding caan a sau tuk rih. Keimah te lawng in maw ka thih ne ko lai; ka fanu te lawng in maw ka kal tak ne ko lai. Pathian duhnak a si bantuk in, a duhnak cu al lo in ka zulh ko lai. Thih cu ka ttih lo, nain hi tluk tuarhar mi fahnak tuar khawh lo ding tu ka phang. Ka saya cu ka zawtnak a fak tuk i ca ka ttial kho lo tiah rak ka chimhpiak te ko kun law.”\nAnn a thih hnu ah Dr. Judson cu a nun chung vialte Kawl Bible a let. 1835 kum ah a liim. 1840 ah USA ah an nam. English-Burman dictionary a tuah mi cu 1826 le 1852 ah an nam. Dr. Judson cu damlonak nih a tlaih caah USA ah tlun ding in tilawng in a kal. Lampi rili cung a kal lio ah April 12, 1850 ni ah a duhbik le a dawtbikmi a Bawipa rian ttuan bu in a nunnak cu a liam ve. A dawtmi US chungkhat zong a hmu manh hna lo. A ruak cu phum hmanh tong lo in rili pi chungah an paih. Nga rawl ah a cang.\nRuah ve tlak thinlung in:\nJesuh Khrih a zum i Bawi le Khamhtu ah a pom hnu ah Pathian thawngttha ruangah harnak vialte tuar in nunnak a pe mi siangbawi te hna hi an hrintthan lo, hell ah an tla ko lai tiah a chim tawn mi zumtu kan um ttheu. “Zumhnak, hrintthan/thar le thawngttha chim” an ti duh mi hi zeidah a si hnga? ti hi ruah lo awk a ttha tawn lo. Jesuh Khrih vel hna hi a man kan den ter tuk sual lai ti hi phan a um ngai. Temtuarnak um lo in kaa lawng in Thawngttha chim hi a tu lio kan chan ah a awl tuk cang caah.\n1) Faith Coxe Bailey Ed. “Adoniram Judson, America’s First Foreign Missionary,” (Chicago, Moody Press, 1955).\n2) Maung Shwe Wa & Genevieve & Erville Sowards, “Burma Chronicle,” (Rangon, Board of Publications, Burma Baptist Convention, 1963).\n3) C. Duh Kam, “Christian Mission to Buddhists in Myanmar: A Study of Past, Present, and Future Approaches by Baptists,” A Dissertation Submitted to the Doctoral Studies, United Theological Seminary, Dayton, Ohio, May 1997).\nCBCUSA nih CACC he rianttuan tti ding in phunghram zong ah aa ttial bantuk in…


VIDEO: Zarchi Thin Yu Cu Pastor Kyaw Myint Oo Nih Thlacam Nak Le Pathian Bia Chimh Nak A Ngeih Piak Khawh – Chin 11 News\nVIDEO: Zarchi Thin Yu Cu Pastor Kyaw Myint Oo Nih Thlacam Nak Le Pathian Bia Chimh Nak A Ngeih Piak Khawh\nPastor David Lah soisel ruang ah mitfah le ngandam loin a um mi kawl nu pakhat Zarchi Thin Yu ti mi nu kha tuchun ah Pathian riantuan Pastor Kyaw Myint Oo nih Kan Bawipa Zisuh Khrih min in thlacam nak a ngeih piak khawh. Thlacam nak a ngeih piak lio ah hin alu cung ah kut chuan tein thla a cam piak I Zisuh minin damnak a hmuh than nak hnga ding ah Pathian sinah a hal piak.\nPastor Kyaw Myint Oo nih a chim mi cu Zisuh nih cancer zawtnak zong hi a damter khawh, mitcaw pawl zong damnak a pek khawh hna, mithi zong a thawhter khawh, atu zong ah hin Zisuh cu kan pawng teah a um peng ko, Zisuh nih na sinah rat in na caah thlacam ding in a ka fial hi a si caah thla kan cam piak lai tiah a ti hi a si.\nPastor Kyaw Myint Oo nih a rak tial mi te hi ka uar tuk “Pathian nih caantha an kan serpiak mi ruang ah Mah Zarchi Thin Yu he hmuhton nak caan tha zong kan ngei kho. Zisuh Khrih khamhnak le damter nak thawngtha zong ka chimh khawh. Cun a caah kutchuan tein thlacam nak zong ka ngei kho” tiah a rak tial I VIDEO zong a rak post hi a si.\nA rauh hlan ah khawmnak zong a co hrimhrim lai I a mit zong khua a hmu than hrimhrim lai ti hi Zisuh min in ka chim ngam mi a si tiah zong Pastor Kyaw Myint Oo nih cun a rak tial chap hi a si.


Thindomh Si Ko Cang, Thaizing Ka Zenh, Kiptuh Ka Tih, Zei Dirhmun Dah Kan Phak Te Hnga? – Chin 11 News\nThindomh Si Ko Cang, Thaizing Ka Zenh, Kiptuh Ka Tih, Zei Dirhmun Dah Kan Phak Te Hnga?\nThindomh A Si Cang. Kawl ralkap le palik kut in rammi nunnak zeizatdah a liam rih lai. Nunnak pakhat liam hmanh a tam lei a si cang ti lio ah. Do-au mibu cung ah kutthlak le tlaihkhih muisam len aa timpah cang rua, nihin in. Thin a lin deuhdeuh lai, zaangen in palik le ralkap he i tukdennak risk a sang deuhdeuh lai. Cucu thindomh (critical concerns) dirhmun a si cang lai. Dimawkaretik uknak dothlen hi a man a fak tuk timi kha hnathlam ah a thangthan.\nCucaah, mahte nih lung i thlehnak in, a man a fak tukmi dothlennak ah an luh cio ding kha a dikmi a si, thih le nun kar, fai le nam kar, thilchia le tilet karlak ah mah nun ui lo in, ram le miphun caah nun derthawm ah va chiah khi a si. Cucaah, ramleng um nih i tel forh nakin anmahte biakhiah cung ah dirpi kha a dik deuh ah ka ruah.\nFimthiamnak, chaw le va le hmur le kaa hmang in va dirpi tiang khi hmualngei cem i kan tuah khawhmi a si ko lo hlah i?Thaizing ka zenh, kiptuh ka tih, zei dirhmun ah dah kan semnak ram a phak te hnga. Thlaza camnak hi ka tuah khawh tawk a si. Credit: Salai B Chan Khar


R I P: College Kai Lio Tlangval No Le Mifel Taktak Nih Ram Le Miphun Ca’h Nunnak A Pek Than E - News and Media\nR I P: College Kai Lio Tlangval No Le Mifel Taktak Nih Ram Le Miphun Ca’h Nunnak A Pek Than E\nMay 29, 2022 admin MYANMAR 0\nA hawikom he caan saupi pehtlai kho loin a um mi Ko Moe Thein cu tuchun ah khan a ruak in an char tiah thawngpang theih asi e. Mandalay ramthen, MikTaya pengkulh chung i May 24 lio ah khan Kawl ralhrang le PDF cu fak ngaiin kahdohnak a rak chuak. Nikhat ah voi-4 bak kahdohnak a rak chuak i kawl ralhrang lei nih hriamngan phuntling in an rak kahdoh hna.\nCu kahdohnak ah cun Mandalay-PDF in Ko Moe Thein cu a rak tlau i a a hawikom pawl nih an rak pehtlai kho ti lo. Ni zeimawzat chung a thawngpang le sining thei kho loin an um hnuah Ko Moe Thein cu tuchun ah khan a ruak in kan char tiah Mandalay PDF nih cun thawngthanh nak an hun tuah hi asi. Ko Moe Thein hi Mandalay University ah sianginn a kai lio mi zong asi i PDF chungtel asi nak zong ah hin bochan bik mi le zumh awktlak bik asi tiah an ruah mi Pasaltha pakhat asi.\nKo Moe Thein nih ram le miphun caah biakam nak a rak tuah bantuk tein a nunnak tiang pek in miphun le ram a kilven nak ruangah PDF-Mandalay nih cun kan lungthin dihlak in upat nak kan in pek tiah an langhter. Ngaihchiatnak a tong mi Ko Moe Thein chungkhar hna le a riantuan hawi PDF vialte Bawipa tu nih hnem hram ko hna seh mu. Credit – Laiholhtlangau\nR.I.P: Hold on Ah Ralhrang Hriamnam Ngan Kahnak In Hlian A Tuar Mi Puipui Nunnak A Liam Ruangmang\nApoi Ko Mu, Kawl Ralhrang Nih Nusaltha Minung 5 Bak An Tlaih Than Hna E


Trump hi Pathian nih a Thim sualmi a si tiah Laipa Van Tum nih a Phuan – Kawltu Team\nTrump hi Pathian nih a Thim sualmi a si tiah Laipa Van Tum nih a Phuan\nDecember 28, 2020 Pu Tawn Mang\nPathian nih a thimsual i a hlawt tthanmi, Saul siangpahrang le US Mirang Evangelical Khrihfa pawl nih an rak thimsual cikcekmi, Donald Trump: Khrihfa tampi nih nan i thawh i Pu Trump cu Pathian thimmi a si, Khrihfa ttha a si, Khrihfa a kan dawt, a kan ttanpi nan ti. Asinan cucu a hman lo. A palh tukmi ruahnak a si. 1 Samuel 8:4-9 kan rel ahcun Israel upa hna nih Samuel cu an thawh i kan innpa ram hna nih siangpahrang an neih bantuk in kannih zong siangpahrang kan chiahpiak ve an tinak kan hmuh. Atak te cun Israel upa hna nih siangpahrang neih an duhmi cu Pathian le Samuel hna a tla lo/ an duh lo.\nAruang cu Israel miphun i an siangpahrang cu Jehovah Pathian kha a si ko. Cuve bantuk in Mirang evangelical khrihfa (US Laimi khrihfa telh in) pawl nih US president caah an thimmi Donald Trump cu Pathian a lungtling ve lo. Israel upa pawl i siangpahrang halnak cu Pathian le Samuel an lungtling lo buin Pathian nih Samuel cu Saul kha siangpahrang ttuanding ah chiti a thuhter. Pathian nih Israel upa pawl i an halmi cu Pathian nih a el siang hna lo caah Saul cu an siangpahrang caah a pek hna/a thimpiak hna. Asinan Pathian nih Saul cu Israel miphun siangpahrang caah a thimsual ve ti uh sih law kan palh lai lo dah.\nAruang cu Saul siangpahrang nih Pathian nawl le Samuel chimmi cu a ngai duh ti lo/a zul duh lo. 1 Samuel 15:1-9 chungah Saul nih Samuel chimmi a ngai duh lonak kan hmuh. Ahme 9 ah kan hmuhmi cu “Sihmanhsehlaw Saul le mi hna nih khan Agag le tuu lak i a ṭha bik hna le cawtum lak i a ṭha bik hna le cenhmi saṭil thauthau hna lakin a ṭha bik hna le, tuufa hna le a ṭhami vialte kha an zuah hna i an hrawk cikcek duh hna lo; a ṭhalo le santlailo vialte lawng kha an hrawh cikcek hna.” Mah ka hin Saul duhfah hakkauhnak le amah ca lawng a ruahnak kan hmuh khawh. Cutik ah “Bawipa bia cu Samuel sinah a ra phan: ‘Saul cu siangpahrang i ka rak ser caah hin kaa ngaichih; zeicahtiah keimah zulhnak in aa mer cang i ka nawlbia kha a tuah hna lo,’ tiah a ti.\nCun Samuel cu a thin a hung i Bawipa kha zan khuadei in a auh” (1 Samuel 15:10-11). Saul nih Pathian nawl a ngai duh lo tikah Pathian lila cu a ngaichih tuk, Saul cu siangpahrang tuanding ah a thimmi cu. Cucun Pathian thlarau nih Saul cu a chuaktak i David cu Israel miphun siangpahrang ttuan dingah a thim tthan. Phundang kan chim ahcun Pathian thlarau cu David sinah a tthial. 1 Samuel 16 ah kan hmuhmi cu David cu Israel miphun siangpahrang caah chiti thuh a si i Saul chungah thlarau ttha lo a lut cang. Mahtik ah Saul cu a zaw i David nih tingtang a tumpiak caan poah a dam. Thlarau ttha lo a chung i a luh caan poah David cu thah ding in a dawi peng/thah a zuam peng. David sinah Pathian thlarau a tthial cu Saul nih a hnahchuah tuk.\nMirang Evangelical Khrihfa nih Trump cu US president ttuan dingah kum 4 an thim i amah chungkhar sipuazi hlawknak le miaknak le amah pumpak duhfah hakkauhnak lawng a ruat tikah atu cu Pathian thlarau nih a chuah tak ve Pathian thlarau cu Biden sinah a tthial ve cang. Kum 4 a ttuan chungah Pathian duhnak le Khrihfa cawnpiaknak he a tlakning in a um duh lo/a ttuan duh lo/a zul duh lo. Phundang in kan chim ahcun Trump nih US president kum 4 a ttuan chungah Pathian duh lomi, tthat lonak a phun2 a tuah ve. Cutik ah Mirang Evangelical khrihfa nih an thimsual mi Trump cu Pathian nih a duh ti lo/a hlawt cikcek cang i Biden a thim.\nMahcu Trump a hnahchuak tuk ve i Biden le Democratic party pawl cu hehtiah a phun2 in hnahnawhnak le harnak a pek hna. A buai hnawh peng rih ko hna. Hi hnu zongah buainak, hnahnawhnak, le harnak pek ding a tim len rih. Saul chungah thlarau ttha lo a luh tikah David cu thahding in a dawi peng bang Trump zong thimnak in a sungh cang tikah Biden te phu cu a phun2 in hna a hnawh ve hna/a buai hnawh ve hna. January ni 6 le ni 20 zongah zei bantuk buainak le hnahnawhnak dah a tuah te lai i a chuahpi te lai ti kan theih kho rih lo. A tuahte lai ti zumh cio a si ko. Biden le a party cu fir a phun2 a puh hna. Lih le hrokhrawl a puh hna. Asinan pakhat hmanh a piah khawhmi a um fawn lo. COVID ruangah mail in thimnak tuah a si tikah buainak tete le tlamtling lonak tete a um kho timi zong a ruat duh lo.\nPathian nih Saul cu Israel miphun siangpahrang ttuan dingah a thimsual bang US Khrihfa tampi (Laimi khrihfa telh in) nih Pu Trump cu US president caah an thimsual cikcek ve. An i palh cikcek ve cang. Mahtik ah Pathian nih Saul cu a hlawt bantuk in Trump zong a hlawt ve i Pathian thlarau cu David cungah a tthial bang Biden sinah a tthial ve cang. Duhfahnak le hakkauhnak le mah ca lawng a ruatmi Saul siangpahrang le Donald Trump cu Pathian thlarau nih a chuahtak cang hna/a hlawt cang hna. Saul nih David cungah hnahnawhnak, buainak le harnak a phun2 a tuah bang in Trump le Khrihfa tampi zong nih Biden le Democratic party cungah hnahnawhnak, buainak, le harnak a phun2 hi hnu thlahnih chung cu tuah dawh ve in an um. US ram le US president caah thimmi Biden caah fak piin thlacam rih hna uh sih. Credit: Van Tum\nRelchap:-Zualko: (RIP) Thantlang um Pu Cung Kam (Bawi Iang Pa) cu Thlam Inn Leng in a tla i a Nunnak a Liam\nA poi kho tak tak. Christmas le kum thar kar ah hibantuk vanchiatnak kan ton hi a poi tak tak. Chin Broadcasting Network nih cun hi hin a langhter. ‘Thantlang peng Sihhmuh khuami Thantlang um Pu Cung Kam (Bawi Iang Pa) cu 28.12.2020 zaan suimilam 10 lei a riah nak ah ruah pak lo in thlam innleng in a tla i a nunnak a liam tiah theih a si.’ Source: Chin Broadcasting Network.\n← Zualko: (RIP) Thantlang um Pu Cung Kam (Bawi Iang Pa) cu Thlam Inn Leng in a tla i a Nunnak a Liam\nUS Bawmhnak $ 2000 kong a Linsa tak tak than Cang →


TongSiam i Chiang Rai, Thailand : Boka nu!\n10. Curfew: 23:00. Visa regler för boendet


Bawipa Nih CDF Thantlang Ralhrangbu Hriamnam In A Huhphen Hna – Thechinlandtoday\nBawipa Nih CDF Thantlang Ralhrangbu Hriamnam In A Huhphen Hna\nadmin August 21, 2021 Leave a Comment on Bawipa Nih CDF Thantlang Ralhrangbu Hriamnam In A Huhphen Hna\nCDF-Thantlang nih SAC ralkap a tlawm bik 5 kan kahthah hna tiah thanh.August 20-21, Hakha le Thantlang kar ah SAC ralkap minung 200 tluk le CDF-Thantlang kahdohnak ah SAC ralkap a tlawm bik 5 an thi, CDF-Thantlang lei aa hliam mi kan um lo, tiah an thanh.\nHi nihnih chung kahdohnak ah SAC ralkap nih hriamngan an hman peng ca ah CDF-Thantlang lei hnu ah an pil tiah theih a si.Atu hi Thantlang khuachung ah SAC ralkap tampi an phanh ca ah khuami hna nih khualeng luhchuah le khualtlawn i ralring cio usih, tiah CDF-Thantlang nih an thanh.Credit: The Hakha Times.\nZEITINDAH KHUACHIA CU A SUNG NING A SI TE LAI? Hmasa khuachia ka rak teinak Țhawnnak/Power nih a hmanung khuachia cu a tei kho lo. Ka Power cu a țhawng ngai ve ko nain, a hmanung (a pahnihnak) khuachia Țhawnnak/ Power cu a țhawn tuk caah, a ka det thluah mah i a ka thluk khawh ceo mau!\nRalhrangbu Vanlawng Ralkap Minung Sawmthum Le Paruk Hriamnam Tling He An Zam →\n← KIA Nih Min Aung Hlaing Company Ser Myanmar Beer A Rawh Ning Cu A Neengsai Taktak


Malaysia CND ah Jenevy Sui Biangno Mitthli A Luan Mi Kongah A Tta Le Nih Zei Bia Dah An Chim? – THLIZIL THAWNGPANG\nMalaysia CND ah Jenevy Sui Biangno Mitthli A Luan Mi Kongah A Tta Le Nih Zei Bia Dah An Chim?\nFebruary 21, 2018 Chokhlei Par Chin\nTukum Malaysia CND ah hlasak thiam Jenevy Sui cu Stage cung I hla asak lio ah pa pakhat nih Pangpar pek pah in a ban in a dawh I mizapi hmuh bak ah Jenevy Sui cu a bawk khup ko. Stage cungah cun Jenevy Sui cu a ngaihchia kho tuk hringhran tiah theih dih mi a si ko.\nMah hi kong he pehtlai in pehtlai in Jenevy Sui a ta le hi an lung a fak ngaingai. Cucaah cun, Malaysia CND hruai te hna nih tuanvo an lak lo asi ah cun a Jenevy Sui a tta le pawl hi kan um zawhzawh lai loh hih. Mah ti bantuk in kan Far nu a tuah to ngam tu le a mual a phoh tu hi a hodah asi?, zeibantuk minung dah asi? Cun khuazei khua dah asi? Theih kan duh ngai tiah an chim.\nPosted by Christina Lian Lian on Tuesday, February 20, 2018\nPrevious Post:Cu Bantuk Pitar Lam Thiam Le Va Tui Cu… A Pakpak Langh dengmang zong ai theih bak Loh\nNext Post:Video:-Pastor T.B Joshua Hmangin Minu Cungah Khuaruahhar In Pathian Rianttuannak Aa Phuang; Bawipa Min Thangthat Si Ko Seh\nBreaking News: US, Indinapolis Ah Chinnu A Ruak In An Char (2,050)


Hriangkhan Khua – Mino Le Fimcawnnak\nPosted on Posted By: Hriangkhan KhuaCategories: Capar\nPathian lam hruainak thawngin kan laimi mino tampi ram thatnak ah kan hung phan ve cang hna. Mino cu a lung tthawngmi kan si. Kan mah le kanmah kan i bochan lio te a si. Kan i zuam ahcun thil ttha tampi a chuahpi kho ding kan si. Mino cu a lung ai thleng pengmi kan si i tuni ah zeihmanh lo te zong thaizing ah cun bochantlak mi kan hung si kho. Cun mino cu a lung a rang tukmi kan si i thil kan cawnnak ah awl zaang tein a cawng khomi kan si. Kan i tinhmi kha a hlawhtlin hlanlo tiang ai zuam khomi kan si fawn.Cucaah mino cu nihin mino thaizing hruaitu tiah an kan ti tawn. Kan dirhmun cu ai thleng lengmang mi a si i nihin le thaizing hmanh ah ai thleng khomi kan si. Cun ram hruaitu zong kan si kho. Tu chan ah cun upa nakin mino hi hmunhma le thazang pek deuh kan si cang. American ah cun upa thih nakin mino thih hi a poi an ti i an siang lo deuh hna. Aruang cu hngakchia le mino cu hmailei ah mi tthahnem kan si kho i ram nih bochantlakmi kan si khawh ruang ah a si. Cutluk in mino cu mi vantha kan si. Kan i zuamnak in ram hruaitu asiloah mah tein kan dirhmun ai cawisang khotu kan si. Kan i zuam i kan thil tuahmi ah lungtthul lo tein kan tuah ceomao ahcun hmailei ah huham ngeimi minung kan si lai. Kanmah tein dirhmun tha le hmunhma fekmi zohchunhtlakmi kan si khawhnak ding ah kan i zuam le fimnak kan cawn a herh.\nMino nih fimcawnnak cu kan nunnak ah kan herh tukmi a si. Fimcawnnak rak um hlah sehlaw, vawleipi hi pakpalawng a rak si hnga. Fimcawnnak cu mino kan nunning le kan dirhmun a kan thlengtu a si. Mino nih fimcawnnak kan ngeih lo ahcun miphun caah hruaitu si ding cu chim lo kanmah le kanmah hmanh kan i hruai kho lai lo. Cawnnak kan ngeih ahcun ram hruaitu kan si khawh lo hmanh ah ram remhtu kan si lai. Fimcawnnak cu khuakhan lairel thiamnak a si. Cawnnak timi cu thil tuah kan thiam rih lomi thiamnak ding caah le hmailei caah kan nun fim chimtu a si. Tu chan fimcawnnak hi buaktlak in kan zoh ahcun 19th Century lio he von tahchunh ahcun tamtuk kan tthangcho ti hi kan chim khawh. Atulio IT chan kan ti ko lai, hi caan hi fimnak a karh tuk cang i New Technology tampi a chuak nain, fimnak a tthawn tuk tikah a chuak tharmi new technology pawl zong an hlun colh lengmang. Tahchunhnak ah Mobile, MP3, MP4 le Computer te hna zong hi a thar a chuah tikah tlawmpal ah cun an hlun colh. Aruang cu, fimcawnnak a tthancho i a tthawn tuk caah a si. Cawnnak a tthancho tikah vawlei pumpi cu khua hmete ah a canter. Cawnnak in a chuakmi thilri in nu le pa, u le nau le khua le ram he fawi tein thawngpang kan i thei kho. Cucu cawnnak theipar an si. Mino caah fimnak cu hmailei kan caah Missionary bantuk asi i hmailei caah a lamkip in a kan bawmtu a si.\nMino nih fimcawnnak hi biapi bikah ruat hna usih. Khoika kan kalnak paoh ah mino le fimcawnnak hi ai tthen khomi a si lo. Fimcawnnak kan ngeih lo ahcun mah le mah bochannak le izumhnak a um kho lo. Ram tthatnak a phanmi le bang cu zei kan tuah paoh ah fimcawnnak hi a herh. Zeica tiah, fimcawnnak tello cun thil tampi kan i chuahsual tawn. Tahcunhnak kan chim a si ahcun, ram thumnak a phanmi laimi tam u cu cawnnak kan ngeih lo tikah tangka liam lo nakah kan liam tawn. An ram sining kha kan thei kho tawn lo i an ca kan rel kho tawn lo. Cu tikah, harnak tampi kan ton tawn. Cucu fimcawnnak kan rak ngeih lo caah a si. Mah le mah bochannak kan ngeihnak ding ahcun fimcawnnak hi kan rak ngeih hmasa a hau. Zeica tiah sau kan no lai lo. Kan no lio caan hi cawnnak ah kan thluak tthat lio te a si. Cu caah cawnnak ah i biatak deuh tein le kan caan um lio te ah kan i zuam a herh. Mino nih cawnnak ah thazang le ruahnak fak piin kan chuah a herh. Mino nih fimnak kan cawn nakah a hlan i nazi pakhat kan zoh tawnmi kha hmailei ca ruahchannak he nazi pahnih kan zoh a herh cang. Mino cu a thekvak tthami le a khulrangmi kan si caah kan cawnnak ah kan i zuam ahcun hlawntlinnak kha rianrang tein kan hmu kho lai. Fawi tein thil kan i cinken khawhnak cu kan upat hnu ah cun rian a ttuan kho ti lo. Cucaah mino nih kan caan a um lio te ah hin caan sawksam lo tein cawnnak ah i biatak awk a si. Cawnnak le mino cu hmunkhat ah a kal tti ding kan si. Mino cu hmailei caah ruahchanmi kan si ti kha kan i philh lo a herh.\nFimcawnnak cu mino kanmah ca hrimhrim ah a herhmi a si. Mino nih fimcawnnak kan ngeih ahcun kanmah tein hmunhma ttha kan i ser khawh lai. Fimcawnnak cu vawlei a hmunh chung kan min a tthattertu le mi caah hmantlakmi tuahsernak a chuah khotu a si. Mi minthang January 17, 1706 chuak Boston khuami Benjamin Franklin zong fimcawnnak he thil a rak tuah tikah a tuahsermi thilchuak cu a tu tiang kan hman peng. Electric lei hlathlainak a tuahmi a si. Ai zuamnak cu a ram ca lawng si loin, vawlei pumpi ca zong ah a si chih. Zuamnak he a tuahmi nih thiltha a chuahpi. Cu nihcun a min a tthatter pinah amah te nunnak ding lam ttha ai sial. Mino nih hi pa bantukin cawnnak ah lungthin tak in cawng hna usih. Mino hna nih hmailei caan kan si te lai dingmi tuak bu tein cawnnak ah i zuam hna usih. Mithmuh ral teinak ding caah cun hriamnam tha a herh tawn. Cu nakin a ttha deuhmi teinak cu fimcawnnak hi a si. Fimnak tha kan pek ahcun hmailei ah khua le ram, khrihfabu le miphun caah bochantlak kan si lai. Fimnak cu a kawltu caah cun hlawknak a si bantukin mino nih cawnnak cu a biapi ah chia hna usih. Fimnak cu kan nunning a kan thleng i a kan cawisangtu zong a si. Mino kan kut chung ah thil ti khawhnak tampi kan ngei. Cu kan ngeihmi thil ti khawhnak cu aho hmanh ttih lo tein cawnnak he kan tuah ahcun miphun nih bochanmi kan si lai. Cawnnak cu mipi caah tthathnemnak chuahpi khotu a si. Kan chungkhar, pumpak le miphun le ram tthanchonak ding ah a kan bawmtu fimnak hi mino nih ngeih khawh i zuam cio usih.\nVawleicung ram tthangcho hna i an tahfung cu fimnak hi a si. Cucaah, American ummi mino kan sining in kan chim a si ahcun a tam deuh cu an tahfung tling lomi kan tam. Mino nih cawnnak kan ngeih lo tikah rian soknak ah hnawl kan sining, mithmai ttha kan hmuh lo ning, kan ralchiat ning le rian ttha kan ttuan khawh lonak in kan hmuh khawh. Kan zawtfah caan le kan herhnak ah sii-inn he kan i chawnh khawh tawn lo ning le harnak kan ton ning hin kan theih khawh. Mino ciocio ko ah kan sining le kan nuncan kan i danning, kan co khawh ve ding thil zong kan hei co khawh lo ning zong in kan chim khawh. Zeitluk ngaihchia dah kan si. Cu nihcun fimcawnnak man a ngaih ning a langhter. Cucaah fimnak le mino hi ai tthen khomi a si hrimhrim lo. Cawnnak kan ngeih lo tikah kan no lio i kan thil ti khawhnak hmannak caan kan ngei kho ti lo. Cawnnak a ngeimi cu hawi nak thadam deuhmi an ttuan khawh pinah thlahlawh ttha deuh an hmu fawn. Cucu an no lio ah cawnnak an rak i biatak caah a si. Cawnnak a ngeimi cu an kalnak kipah ralchia lo tein an kal kho i a lamkip in tlamtlinnak an hmu i an tthangcho. Mino nih fimcawnnak kan ngaih ahcun hmailei ah a lamkip in tlamtlinnak kan hmu lai. Fimcawnnak tello cun tlamtlinnak a um lo. Cucaah mino nih kan no lio caan ah fimcawnnak hi a biapi bikah chia hna usih.\nBy-Sui Tin Par


NLD: 2020 ah aa Cuh Ding NLD Palai Pawl Khuanu/Khuapa Nih an Thim Hna Lai – THE CHIN JOURNAL\nNLD: 2020 ah aa Cuh Ding NLD Palai Pawl Khuanu/Khuapa Nih an Thim Hna Lai\nSeptember 30, 2019 | The Chin Journal | Hakha, Chin State\nAralaimi 2020 Myanmar rampi thimnak ah NLD party aiawh in aa cuh dingmi palai pawl cu khuanu/khuapa hna nih an thim hmasa hna lai, tiah atulio Mandalay ramthen vuancichoh a si i, NLD CEC chungtel zong a simi Dr. Zaw Myint Maung nih a chim.\n“Palai thimmi pawl hi NLD zulhphung he aa tlakmi cu an si ve lai. Atu ah vun chim chung awk zong a tuan deuh rih. A fiangmi cu aralaimi thimnak ah cuh aa timmi palai pawl thim tik ah khuanu khuapa an i tel cang lai ti hi a si. 1990 thimnak lio zong ah aa cuh dingmi pawl khuanu khuapa nih an rak thim hna. Atu zong mah kan rak kalning cu kan tharchuah than lai. Zulhphung zong kan ser cangi a rauh hlan ah zapi theih in kan thanh lai,” tiah Dr. Zaw Myint Maung nih a chim.\nSeptember 30 ah tuahmi Mandalay ramthen hluttaw tonpumhnak ah Dr. Zaw Myint Maung nih a cunglei bang in a chim hi a si.\n“Atu Mandalay ramthen chung i NLD hluttaw palai pawl an riantuan ning le sining tling tein record chiah a si i, cu record cu zohchunh in NLD party nih teinak kan hmuh nakhnga a kan kalpitu ding in committee dirh than a si lai. Cu committee zong ah cun khuanu/khuapa pawl an i tel ve thotho lai,” tiah a chim chap.


Company Tangka Ting-36611 A Zampi Caah Palik Nih An Tleih Khawh! – Daily Post TV\nCompany Tangka Ting-36611 A Zampi Caah Palik Nih An Tleih Khawh!\nYangon – Yankin Myone chung ah a ummi “Naing Group Holding Co.Ltd” timi company ah rian tlai asi mi nu- Director nih company tangka ting-36611 alak in ilak a timhmi le a tlikpi ah Palik sin ah report an pek caah tleih le thongthlak a ton.\nNaing Group Holding Co.Ltd company neitu Chairman U Kyaw Naing Oo kum 47 nih , an company nih rian tuan an nitimmi Bo Min Young Project AYA Bank Account ah adih lak tein Kawlram ting -31611 chiah ding ah Ting-5000 he cun chiah a rak fial.\nMah Yamin Phyo Eh nih phaisa ting31611 vialte cu alak in ilak ai timh caah a rawl pi. Company neitu nih a fialmi kong ah zei hmanh thong thanhlo le rian zong tuan ti loin a zam/a thup.\nMah ruang ah U Kyaw Naing Oo nih April 26,2019 ah Yankin myone palik zungpi ah report nak a va tuah caah Palik nih Mah Yamin Phyo Eh cu an tleih khawh colh ve. Palik zungpi nih Eihmurnak le dinfel lonak rian kong ah case Pohmah -408 in ahmuh an ong piak. Biaceihzungpi ah a sualnak konglam cu biaceih asi lai tiah theih khawhmi cu an si hna.\nPhilippines Ram Khualipi Chung Ah, Pacific Coast Plaza Timi Hotel Pi Cu Tuni Ah A Kang!\nIndonesia President Ithimnaknak Ah, Votes An Thlakmi An Reltu Riantlai -270 An Nunnak An Liam!


South Korea phan Myanmar phu nih NUG caah thlakhat $100,000 an hlut – THE CHINLAND POST\nSouth Korea phan Myanmar phu nih NUG caah thlakhat $100,000 an hlut\nThe Chinland Post | 2022 March 16 – Myanmar ram ah ralkap nih hramhram in uknak a lak thok in ramdang ah a ummi Myanmar rammi pawl nih Democracy ngah ṭhan khawhnak caah a bawmchannmi phu tampi dirh a si i South Korea zongah phu tampi a rak chuak ve.\nA cheu phu pawl cu NUG he pehtlai in rian an ṭuan i a cheu phu cu ramchung hriamtlai phu pawl he pehtlai in bawmhnak an pek hna tiah Korea ram he pehtlai in NUG palai pakhat nih RFA ah a chim.\n“Korea ram ahcun Pau Dohthlennak caah ram chungah a cawlcangmi PDF phu pawl, UG phu pawl a bawmchanmi phu tampi an um. An bawmh duhmi PDF phu pawl cazin kha NUG Ministry of Defense ah an kuat. A cheu cu Ministry of Defense le Ministry of Finance ah an kuat i mah Ministry pawl nih a dikmi phu sin ah an kuat hna. Mah phu hna nih dingfel tein an ngahmi cazin a zapi tein ṭha tein an i fim caah ka upat tuk hna”.\nPhukhat cu Anti-Coup committee(Korea) an si. A luancia 2021 September thla thok in “One Day Challenge- My Day for My Country” timi tlangtar in chungtel pawl kha thlakhat an ṭuanmi chungin nikhat ca bawmhal cawlcanghnak an rak thok.\nSouth Korea ah Myanmar rammi 30,000 hrawng an ummi chungin a tulio a cawlcanghnak ah aa tel mi hi 1,705 an si i thla fatin USD $ 120,000 leng an ngah tiah theih a si.\nMah Anti-Coup committee i co-chairman Ma Hnin Watt Yi nih kan mah phu nih hin NUG sin ah thla fatin USD $ 100,000 kan hlut khawh i a tutiang cun USD $ 500,000 kan hlut khawh cang hna tiah a chim.\n“Kan mah South Korea ram ah nikhat kan ṭuanmi a hlumi pawl hi NUG nih ngunkhuai liam lo cawnglawmhnak ca March 15 ah an kan kuat cang. Chungtel pawl nih an mah tein website ah an i lak khawhnak hnga kan tawlrel cuahmah liopi a si. Dothlennak kan dih tikah ngunkhuai liam lonak nawl cu kan mab phu chungtel pawl nih an tinco lai”.\nNUG Ministry of Finance and Investment U Tin Htun Naing nih South Korea ah a phanmi Myanmar rammi vialte upatnak kan in pek hna. A dang ram a phanmi Myanmar rammi zong nih nan ti khawh tawk tangka riikhiahmi ngei bu tein thla fatin nan kan hlut khawh a si ahcun Pau Dothlennak caah a ngantukmi a phichuak a um ko lai tiah RFA ah a chim.\n“USD $ 100,000 hrawng caan hman tein pek khawh lengmang hi cu dothlennak caah tuanbia ṭial bak a si tiah chim ka duh. Korea ram ah a ummi Myanmar rammi bantuk in a dang vawlei pumpi ah a ummi Myanmar rammi hna zong nih nan tuah khawh ve a si ahcun dothlennak ah a ngantukmi thlennak pakhat cu baa lo tein bawmh khawh a si ko tiah chim ka duh. Cu bantuk in, Korea cozah zong nih dothlennak caah tampi a kan bawmhchanh caah kan i lawm. Mah dohthlennak pi hi a dihdongh hlan lo kal peng ding a si caah mipi zong nih lungṭul lo tein teinak kan hmuh tiang tha chuah rih ko hna u sih tiah nawl kan duh hna”.\nCu bantuk in, chungtel pawl nih tangka riikhiahnak tuah in thla fatin dothlennak caah bawmhalnak program tuah ding cu US telh in a dangdang ram a phanmi zong nih timhtuahnak an ngei tiah theih a si.\nPrevious Mawṭaw chungah aa thupmi Myanmar rianṭuantu 53 cu Tak province, Bangkok kainak ah tlaih an tong\nNext Palaw kahdohnak ah SAC ralkap 20 nak tlawmlo an thi


CDF Pasaltha Upatnak Sang Bik Kan In Pek! – The Cherry Par\nCDF Pasaltha Upatnak Sang Bik Kan In Pek!\nTuchun kahdohnak ah CDF Mindat in minung pakhat nih Chinram le Chin miphun caah a nunnak a pek țhan. Salute Martyr! Aze maw ka thin. Nan phu kan in hlam hna lai CDF pasaltha hna.\nRam le Miphun Caah Bomb Lamhnak in Anunnak Apetu DMO- PDF Pasal Ruak thlahnak An tuah. Demosuh DMO PDF chungin ram.le miphun a vennak ah bomb aa lamhsual nak in anunnak aliam. Hi bantuk athihnak hi ralhrang he kahdoh nak an tuah dih ah pawngkam thianhhlimh nak an tuah lio ralhrang hmangmi bomb a lamh sual ruangah asi.\nJanuary 1 ah aalamh hi asi ii tuzing ah anunnak nih celh tilo in a liam hi asi.A ruak thlahnak cu sunglawi ngai in a hawi le PDF dang nih a tanglei hmanthlak bangin an tuahpiak.\nZapi Sin Nawlnaknak le Ralrin Ding Thawngthanhnak; Ralhrang hna nih hriamnam bochan in uknak chuh an kan timh caah mizapi zalonnak, nawlngeihnak le mahte uknak nawl a tanhtu hna nih nunnak thap in dothlennak kan tuah cuahmah. CDF-Hakha zong Hakha peng mizapi caah siseh, Kawlram pumpi caah siseh, hmailei tefa hna ca tiang in siseh, dinnak a kawlmi bu a si. Kan miphun le ram caah tih a nungmi ral paohpaoh dothlen ding le miphun le ram caah thiltha chuahpi ding in nunnak kan thap cang. Ram le miphun caah na ruahnak thinlung, na chawva le thazaang chuah ve ding in kan in sawm.\n1. Dotla lomi ralhrang cozah caah zungkai le riantuan siseh, chawva le thilri in bawmh siseh, phung ning loin pekmi lak ti bantuk hman lo ding. 2. Dotla lomi ralhrang cozah nih lemsoinak ah an hmanmi nawlngeihnak, chawva, tender le project pawl lak le tuan hman lo ding.\n3. Cozah zung hna cu mizapi ta a si nain ralhrang nih hriamnam hmang in an kan chuh i an duhning paoh in riantuannak ah an hman caah mizapi nih fuhpanh lo ding, license le a dangdang phung ning lo in tuah hman lo ding.\n4. Ralhrang ralkap nih chuah/tuahmi cawk/zuar asiloah hman lo ding.\n5. Dothlen lio caan ah upadi um lo bantukin duh paoh in mizapi hnahnawhnak chuahpitu thil tuah/cawk/zuar, inn le lo hmun samh/cawk/zuar, thingram le ramsa sawksam, ningcang loin a miak kawl, khuasak le midang cungah thil tha lo tuah, tukvelh, firtlei le aa dawhcah lomi thil tuah ti bantuk hman lo ding.\n6. CDF min hman riangmang in mizapi le khualtlawngmi hnahnawh le thil hal/chuh, ralkap uniform hruk, hriamtlaih, chawhvah, mah nawlngeihnak le chawva kawl ti bantuk hman lo ding.\n7. Dothlennak minung hna pumpak min cawi in siseh, dothlennak he pehtlaiin thil a cangmi pawl kongah tuanvo ngeitu theihpinak tel loin siseh, chimrel, catial le langhter ti bantuk hman lo ding. A cunglei mizapi sin nawlnak he pehtlaiin nawl ngai lomi cungah thil pakhatkhat a can ahcun ralrin pek cia a si tiah ruah a si lai. Chinland Defense Force – Hakha\n← Ni fa zeidah kan ei lai ti lungrethei in kan um lio ah kan inn a kangh cu lungfak ko!\nVutcam ah a cang ti thawng van theih cu zaang a zuun tuk lawm mam ee! →


A Hau Ve Hrim!Aung La N Sang Nih Brandon Vera Cu Rulngerh Bak In Ngerh A Hau Lai Tiah A Hrocer Chih Cang — Salai Ephraim Thawngpang\nA Hau Ve Hrim!Aung La N Sang Nih Brandon Vera Cu Rulngerh Bak In Ngerh A Hau Lai Tiah A Hrocer Chih Cang\nAcaan a nei chin leng mang,thinphang dailo a si chin lengmang ko.a tutan i MMA One Championship ah i phomh dingin Aung La N Sang a singkhawtu Philippines ram mi Brandon Vera cu Aung La N Sang caah cun thinphang ngai a si ko.an taksa le an pumrua,an cawlcangh ning zoh tik ah Aung La N Sang nih a tei bak lai tiah chim ngam a si bak loh.Brandon Vera cu a t’hawn pin ah a khup le kio tibantuk a hmang thiam taktak mi a si.\nAsinain Aung La N Sang nih Brandon Vera cu zei hmanh ah a rel bak lo ti a lang.a rak ngamh taktak ve khi a si.Aung La N Sang cu Japan ram a phan cang i a chim rih mi cu,”Brandon Vera tei nak dingah cun ka hman bal lo mi kuat dang RUL nih mi a cuk lai ah mi a ngerh dihta tawn,cu tibantuk in kei zong nih Brandon Vera cu a ngerh bak in ka ngerh lai i cawl kholo bak in mipi hmai ah ka tuah lai,ka tei hrimhrim lai”tiah a chim.\nCun,Aung La N Sang nih a chim t’han rih mi cu midang ka tei nak hna hi RUL an hnawngin ka ceh chih tawn hna i an celh lo caah cikhat teah ka tei lengmang hna.a mah belte midang hna nak cun Brandon Vera cu a pical deuh mi a si caah ka hman tuk lemlo mi ka thian nak tu hmangin mipi hmai ah ningcang tein teinak ka hmu hrimhrim lai.Brandon Vera tei nak caah kei mah le kei mah ka bochan i Pathian nih kutke tlamtling tein a kan pek mi hmangin ka tei hrimhrim lai tiah a chim.\n2019 March 31 lio ah Japan khuapi Tokyo ah an rak tuah mi ONE A NEW ERA puai lio ah khan Aung La N Sang le Japan minthang Ken Hasegawa hna cu middleweight world champion an rak i cuh i,Aung La N Sang nih round 2nak ah a rak tei.curuangah Brandon Vera nih a luh hnawh i Light Heavyweight iphomh dingin a challenge tik ah Aung La N Sang nih fawi taktak in a cohlan cawlh.an pahnih thiamnak le thilti khawh nak kongah Aung La N Sang nih a chim mi cu kan thlak chiak nak le kan thilti khawh nak kan i khat bak.cucaah ONE CENTURY cu October 13, Japan Tokyo khuapi ah Light Heavyweight World Championship cu a ho dah a co te lai ti cu kan theih ko lai tiah a chim.\nTagged A Hau Ve Hrim!Aung La N Sang Nih Brandon Vera Cu Rulngerh Bak In Ngerh A Hau Lai Tiah A Hrocer Chih Cang\nKaren Ralbawi Lt. Col. Saw Wait Htoo An Thah Ruangah Thinphang Dai Lo An Si Ko Cang Hih →\n← Pago Ramt’hen Ah Dinfelnak In Lawyer Biaceitu Rian A Tuantu Thihnak Kongah A Cozah Nih Mah Le Mah Athat In A Cohlan Piak Hoi


Ral Chung I Aa Thenmi Innchungkhar Pawl I Hmuhtonthannak Ding Korea Ramhnih Hnatlaknak An Ngei Cang – THE CHINLAND POST\nRal Chung I Aa Thenmi Innchungkhar Pawl I Hmuhtonthannak Ding Korea Ramhnih Hnatlaknak An Ngei Cang\nCity Hunter| 2018 June 23| 1950-53 kum Korea ral chung ah aa thenmi innchungkhar pawl i hmuhtonthannak serpiak ding in South Korea le North Korea ramhnih hnatlakna an ngei cang.\nKorea ralpi ruang i aa thenmi innchungkhar pawl kumthum chung ah a hmasa bik i hmuhtonthannak serpiak ding in South Korea le North Korea palai pawl June 22 ah hnatlaknak an ngei.\nKum 10 renglo aa then cangmi innchungkhar pawl cu an kumkhua zong a upa cang, an tar cang i North le South ramhnih pehtlaihnak a that lawng ah an i tong kho i anmah kong hi lungthin fahnak a pe khotu ding a si.\nNorth Korea palai hruaitu a si bantuk in daite in i rem, i fonh thannak kongkau North Korea committee Vice Chairman nih North Korea le South Korea in aa thenmi innchungkhar i hmuhtonthannak puai cu August 15, Miphun Luatnak Ni (The National Liberation Day of Korea), Gwangbokjeol tlang ah an tuah lai.\nAa then cangmi i hmuhtonnak puai cu August 20 in thawk a si lai i ni 7 chung tuah a si lai. Ramkhat lei innchungkhar chungtel 100 cio an si lai. Tlunkal aa harhmi hna caah innchungkhar in pakhat cio zulhnak nawl pek a si lai” tiah a chim.\n“South le North Korea ram in aa then cangmi innchunngkhar pawl i hmuhtonnak telh in a dang mihrin zaangfahnak le zawnruahnak kongkau pawl ceihmai ding hnatlaknak kan ngeih tikah rian a dotdot ceihmainak kan tuahthan te lai” tiah South Korea palai phu in an hruaitu pa nih a chim.\nAa then cangmi innchungkhar pawl i hmuhtonnak hi South Korea President Moon Jae-in le North Korea hruaitu Kim Jong-un nih hnatlaknak biahren an ngeihmi chung ah aa telmi pakhat a si.\nPrevious India Ram ATM Tangka Chuahnak Pakhat Ah Zu Nih A Chung Tangka A Cik Dih\nNext Germany 2-1 Sweden; Group Stage In Phu 7 An Tla I Phu 6 An Kai Cang


Tuesday, Sep 27th\tLast update01:04:15 PM GMT\nMeeting Tuahning\tSunday, 26 August 2012 17:44\tEdited by Salai B. Chan Khar\tHits: 4526\tWritten by: Rev. Dr. Sang Awr\nI. Meeting Tuahnak Nih Aa Tinhmi\n01. Meeting zoh dawh le felte in tuah khawhnak 02. Mi tam deuh hnatlaknak in bia khiah khawhnak 03. Mi tlawm deuh duhnak kha hmaizahpiaknak 04. Meeting a kaimi paoh nih bia chim khawhnak le biatung dirh khawhnak 05. Meeting a kaimi paoh nawlngeihnak i tluk cio khawhnak 06. Biaceih ding agenda suai thiamnak 07. Chairman le a dang hruaitu hna nih an rian an i theih khawhnak 08. A caan ngeihmi chungah zoh dawh zoh remte in bia chim thiamnak 09. Baiceihmi ttialning le biakhiah thiamnak… tehna caah a si.\nII. Meting Timhlamhnak 01. Meeting sawmnak ca kuat ding, a caan le a hmun fiangte in ttial ding (General, Church Council Meeeting caah a herh khun)02. Ceih dingmi agenda kha Pastor, Church Chairman le Secretary nih thate in Khrihfabu caah ceih awk a herhmi kha an ruahcia lai. Khrihfabu caah chunmang tthattha an manh lai i, ceihkhan awk ah an chuahpi lai. Timhcianak tthate in an ngeih ahcun, biaceih khuakhan tikah rian a fawiter deuh.03. Meting he aa pehtlaimi paoh tthate in ruahcia le timhlamh dih ding. Timhlamhnak a tthat ahcun ningcangte in a kal kho i meeting tuahmi sullam a ngeih pinah a kaimi zong an i nuam.\n01. Meeting dawhte le remte in a kal khawh nakhnga a rian ngan bik a si.02. Mithmai in siseh, kaa in siseh, meeting a kaimi cungah duhdanhnak a ngei lai lo. Biakhiahnak dik a chuah khawhnak aa zuam lai.03. Daihnak le upat awktlak mithmai put aa zuam lai.04. Midang chimmi bia kha tthate in ngaih le theihpiak aa zuam lai.05. Biaceihmi agenda pial lote in kanh aa zuam lai.06. Biapi le biate a tthenhai thiam lai. Caan a upatmi a si lai.07. Ruahnak kaumi le lungsaumi a si lai.08. Bu hruainak phung upadi a thiammi a si lai.09. Bia tam tuk a chim lai lo. Midang lung fiannak caah a fianter lai.10. Biachim rih lomi caan pek le ruahnak hal aa zuam peng lai.11. Meeting a kaimi thinlung theih khawh aa zuam lai.12. Khrihfabu cungah dawtnak le siaherhnak nganpi a ngei lai.13. Meeting tuah tikah Pathian duhnak kha kawl le ruah peng aa zuam lai.14. Bia chim le ceihhmai a duh ahcun a bawmtu kha chairman a ttuanter lai.15. Me an i zah sual ahcun biakhiahnak a tuah lai.16. Buainak a um sual ahcun daihter aa zuam lai.17. Meting a buai tuk ahcun meeting kha a thawn khawh lai.\nIV. Meting A Kaimi Hna An Rian\n01. Ceihmi a kong agenda an theih lai. Thei satsai loin bia a chim lai lo.02. Midang bia chimmi tthate in a ngaih lai. Bia lutaw theih aa zuam lai.03. Biadawh lo, bia chiakha an chim lai lo. Biadawh holhdawh an hman lai.04. Pumpak ngiarnak, zapi caah theih nuam lomi chim an hrial lai.05. Chairman kha upat hmaizahnak an ngei lai.06. Ceih liomi bia he aa pehtlai lomi an chim lai lo.07. Minung hawi he biaceih a si nain, Pathian a kai ve ti a hngalh lai i ttihzahnak he a chim lai.08. Bia chim an duh tikah Chiarman hnatlaknak an laak lai.09. Bia chim a duhmi nih kutthlir, asiloah, “Chairman” tiah an au hmasa lai.10. Agenda ceih liomi pakhat ah voihnih cung chim lo a ttha bik.11. Meeting chungah a thin a tawi lai lo. Thinhun ahcun palh a fawi tuk ti a theih peng lai.12. Voikhat chim ah sau tuk in a chim lai lo, tawi fiang in chim aa zuam lai.13. Phungchim tazahawt phun in chim lo ding. A duhnak te lawng kha a fianter lai.14. Midang an chim lioah dirchih, chimchih an hmang lai lo.15. Zapi hnatlakmi kha cohlan khawh aa zuam lai.16. A dongh tiangin kai aa zuam lai i caan upat aa zuam lai.\nV. A Tlamtlingmi Meeting Biakhiahning\n01. Hruainak Phunghram le Phungtteng ning in, zatceo maw, cheuthum cheuhnih an kai tikah a tlamtlingmi meeting tuah khawh a si.02. Meeting kai ding (quorum) an tlin lo tikah an thawn lai i meeting dang an auh lai. Auh tthanmi meeting ah cun a kaimi paoh nih biaceih khawhnak a um.03. Bia sawhsawh cu mi tam deuh hnatlaknak (simple majority) in biakhiah khawh a si.04. A biapimi cu cheuthum cheuhnih hnatlaknak (2/3 majority) in biakhiah a si.05. Zapi hnatlaknak in (unanimous consensus) biakhiah hi a ttha bik.06. Hruainak Phunghram le Phungtteng hna ning in zulh ding.\nVI. Biatung Dirhning (Asu Tunning)\n01. Phunghram le phungtteng ning in meeting a kaimi nih biatung a dirh khawh lai.02. Dirhkamhtu a ngeih lawngah a dirhmi biatung a nung kho.03. Biatung zeizat dah a um kho lai? Dirhkamhtu a ngeih lo ahcun biatung pahnih hi a ttha bik.04. Lakhruak biatung (privileged motion)05. Biatung dirhmi remhnak (to amend)06. Kawmitti kut ah chiahnak (to commit)07. Thawnmi biatung (to postpone)08. Ceihciami ruahtthannak (to reconsider); 2/3 me a herh.\n01. Chairman nih zoh dawhte le tluangte in a hruai thiam tikah.02. Meeting a kaimi nih meeting upat hmaizahnak an ngeih tikah.03. Tawi fiang le zapi theih khawh awkin an chim cio tikah.04. Meeting chungah thin sauté le Pathian ttihzah bu in bia an chim cio tikah.05. Biahalnak in thok lo ding (leading, siloin, open-ended question) - “A si ko lo maw? Biakinn remh ding nan hna a tla ko lo maw? tiin chim lo ding. “Biakinn remh hi a herh ngai caah zeitindah nan ruah cio?” ti ding a si.06. Bia ngaihzia thiam le bia lutaw thei bute in an chim cio tikah.07. A fimthiam le a hngal deuh sinah ruahnak laakzia an thiam tikah.08. Meeting a caan chung an lim khawh tikah.09. Thinhunnak le pumpak ertaunak a um lo tikah.10. Bia funzia an thiam tikah.11. Zapi hnatlaknak in biakhiahnak a um khawh tikah.12. Khrihfabu caah a tthahnemmi bia an khiah khawh tikah.\n01. Zapi tthatnak zoh loin mah duhnak lawngin a kalpimi an um tikah.02. Holh tam tuk le atu le atu a thomi an um tikah 03. Thinhunnak le siktthiatnak a um tikah.04. Mi duhdanhnak le zeirel lonak le i hmuh thiam lonak a um tikah.05. Biachimtu nih sau tuk le cawnpiak phun in an chim tikah.06. Biathlir cawi hmangmi, a si loning (negative) tuk in a letthalmi an um tikah.07. Meeting upatzia an thiam lo tikah.08. A dai tukmi, asiloah, a lung a tho lomi an tam tikah.09. Chairman a ttuanmi zei an rel hna lo tikah.10. Pumpak miaknak le minthannak a kawlmi an um tikah.11. Biakhiahmi an duh lo tikah, an pom khawh lo tikah.\nIX. Meeting Biakhiahmi Fehternak\n01. Meeeting tuah tikah a hlan meeting biakhiahmi kha reltthan ding.02. Ceihningte in aa ttial maw, hrelhmi, chapmi a um sual maw, tiah zohtthan ding.03. Ceihning deuh in ttial a si lo ahcun, remh than ding.04. Biafang hmanmi zapi theih khawhmi hman ding.05. Meeting a rak kaimi lawng nih fehternak biatung dirh le dirkamh khawh ding.\nX. Meeting Tuahmi Zohtthannak\n01. Chairman ttuan a thiam maw?02. Meeting kaimi lunglawm thanuamte in an um maw?03. Meeting sawmmi tlamtling in an kai maw?04. Report le cattialmi palh lo le tlingte in a um maw?05. A tthahnemmi biakhiahnak a chuak kho maw?06. Meeting nih aa tinhmi le saduhthahmi a phan kho maw?07. Meeting kaimi pakhat le pakhat upat hmaizahnak an i ngei hna maw?08. Hruainak Phunghram le Phungtteng he ai ralkah in biakhiahmi a um maw?09. Zapi ruahnak in a kal maw? Mi tlawmte duhnak lawngin dah a si?\nMac Carty, Barry: A Parliamentary Guide for Church Leaders (Nashville: Broad man, 1987)Sang Awr, Khrihfabu Thithruai Thiamnak (Yangon: LBC, 2004)Mall, Jane E. Handbook for Church Secretary (Nashville: Abingdon Press, 1982)\nEditor's Note: Mirang holh in "Meeting", Laiholh in 't' tawdeh ngei ''Meting'' tiah hman an si; Laiholh in Muko Mekazin ah 't' tawdeh ngei in ttial a si. "t" tawdeh ngei in ka ttial khawh lo ruang ah "Meeting'' in ka run hman.\nPersonal Computer: PC Hardware & Software Kan Ti Lengmangmi Hi\nUS Federal Cozah Umtuning (I)\nFrence Nu Vanlawng Aa Citmi In TTum A Tlolh\nSahdah A Hmawm Bikmi Ram\nThomas A. Edison: Vulei Pi Ceuter Tu\nKutken Computer (Tablets): Ipads, Android Pad, Kindle\nUSA Phantharmi Ralzam Hna Caah Bawmhnak\nMi Tam Deuh Lucky Tiket A Pohmi Dirhmun\nU.S.A President Lahkhah Hi Zeizahdah A Si?\nNASA: Mars Cung ah Vanlawng A Thlah Khawh\nGmail: Filter Tuahning Cang\nLotus Temple Kong Theihtlei\nCheu Thum Cheu Khat Kokek Chuah Cu Minung Nih Kan Hlohral Hna\nVawlei A Thih In Cun Caan A Dir Kho Men\nVawleicung Minung Caah Pawcawmnak Ding A Har Ko Cang\n"Hringtu Pale Ni" thawhkehnak\nLaimi ah Pumtlinglo an tam\nSunday Church School thawhkehnak\nLairam ah Tlang Dawh, Mepui Kong\nTheihtlei Dang Dang\n1224\t'Evolution Science' Zumhtlak Lo Ah A Sertu Kutneh le Keneh\n2399\tChristmas Tiah December 25 An Khiahnak Kong\n3418\tKhrih Hrinnak Thianghlim Fehtertu Historical Tehte\n3013\t2015 Hmuhchuahmi Pathian Thil Ser 2 Nih 'Evolution' Science An Kalh\n3555\tBaibal Cuang Siangpahrang Hezekiah Cakhenh An Hmuhchuah\n3555\tVulei Cung Thawng\n3122\tJerusalem Khua Jesuh Thlan Remh A Si\n2409\tDemocratic Candidate Dingah Clinton A Tling Cang\n1765\tAli Ruakkuang A Zawn Dingah Lennox Lewis\n3014\tSalai Mai Movement Tuanbia Tawi 1780\tLaica Kong


Hazard: “Tu Season Dongh Ah Biakhiahnak Ka Ser Cang Lai” - Ramleng Chinmi\nHomeSportsHazard: “Tu Season Dongh Ah Biakhiahnak Ka Ser Cang Lai”\nNovember 15, 2018 Dar Din Sports 0\nEden Hazard nih tu season dongh tikah khin biakhiahnak a ser ding kong a chim i, Chelsea a chuahtak ding le chuahtak lo ding kong cu tu season chungah hin a fiang rih lo tinak a si.\nBelgian star Eden Hazard hi Real Madrid ah a lut lai timi thawng a thang ngaingai i, World Cup a dihka lebang ah khan cun hi kong hi a sport media kip ah hmuh a rak si. Chelsea caah tu season zongah hin san a tlai hringhran hoi i, Blues caah kum 2020 tiang contract a rak tial cang caah hi ruangah hin rianrang cun chuah dawhdang a si lo. Amah Hazard hrimhrim nih hin Real Madrid caah chuih cu a saduhthah bikmi a si ve.\nReal Madrid lei zong nih caanrem a um paoh ahcun Hazard cawk hi an i hne lai lo ti a si ve. Hibantuk thawngpang a um ruangah hin thenkhat nih cun January thla ah khin Hazard nih Stamford Bridge a chuahtak men ko lai tiah an zumh.\nHazard nih, “Atu ah hin cun Chelsea lawnglawng ruahmi ka ngei i, tu season a donghnak dingah thla 7, thla 8 hrawng a um rih. Cu hnuah cun thawngpang a phundang maw phundang lo ti cu hngak rih ko hna usih” a ti.\n“Coach he hin kan lungthin put ning ai lo ngaingai i, player hna nih football kan ruah ning bantukte in a ruah ve i, kan lung ai rual ngai. Napoli chuih ning zoh ulaw, an thiamning nan hmuh ko lai, khakha Sarri thawngin a si. Cu bantukin Chelsea zongah hin kha bantuk puai zohdawh ngaimi kha a hun i luhpi i, amah duhning tein a chuih khotu player a ngei fawn. Atu ah hin cun kan i nuam i, football hi tha tein kan chuih kho ko” a ti fawn.\nKum 27 a simi Hazard nih hin atu ah hmailei a konglam chimphuan hau ah a ruat rih lo i, Chelsea caah biatak tein chuih kha abiapi bikmi a si rih kong a chim. Season dongh tikah khin cun khuaruahnak thar he thil a cuanh ding kong a chim fawn.


Hi bantuk tlangval ziachia hi cu nu nih hrial bak ding | Chin 7 News\nHi bantuk tlangval ziachia hi cu nu nih hrial bak ding\nNungak pakhat nih a phone cakuatnak code number a thlen ruangah a tlangval pa cu a thinhung ciammam i nungak nu cu cei taktak in a velh ko. Hi thil hi Thailand ram Bangkok myo ah motor dirnak parking pakhat ah a cangmi si.\nVelh a tongmi nungak nu hi kum 22 tluk a si i a darling pa hi kum 25 a si ve. An nih pahnih hi aa duhmi an si, an i komhnak zong sau ngai cang ko. Zu dawr ah an kal i zu an ding ti. Nungak nu nih message kuatnak app code kha thlen i, cucu a tlangval pa nih a hmuh tikah an kar ah i siknak a um.\nTlangval pa nih cun cei taktak in a velh ko. Phone message kuatnak code thlen ruang i cu tluk velh cu. A hmumi poh an khuaruahar cio . A voikhatnak cun nungak nu a thinhun aa celh lo i a tlangval pa cu voikhat a hmai ah a bengh ve.\nCu tikah a tlangval pa nih a motor cycle luchin a lak i a nungak nu hmai cu a tuk ko. Cun motor lam cung tiangah a sam in a hnuh chih rih.\nA hnu ah cun pawngkam minung nih nu cu an chanh i palik nih tlangval pa zong an tleih ve. Tlangval pa cu a tlawmbik kum 10 thong a tla kho tiah palik nih an chim.\nHi thil kan hnu thla July ah khan cangmi si. A hlun ngai cang nain nu le pa kar, hawikom kar ah lungfim kan herh caah til mi si.\nTlangcung hriamtlai anmah le anmah an i kaap than


Bus tickets Kho Pha Ngan - Surat Thani. Price from 300.00 THB.\nKho Pha Ngan - Surat Thani from 300.00 THB\nKho Pha Ngan - Surat Thani\nRoute Kho Pha Ngan — Surat Thani\nDon Sak – Surat Thani


Kani Le Zinmapin Lei Ah I Kahnak A Fah Caah Khuami A Thonginn An Zaam - Chin Eleven News\nKani Le Zinmapin Lei Ah I Kahnak A Fah Caah Khuami A Thonginn An Zaam Sagaing ramthen, Kani peng le Zinmapin peng ah rallokap nih July 15 thok in PDF hna cu fak tuk in hriamngan le hriamhme in an kah hna ruangah khua mi hna cu an umhmun an khua cu minung a thong leng nih an zaamtak tiah khuami hna sin in theih a si.\nKani peng chung cu Zipintun khua, Aung minkala khua, Chawngmah khua,Linpungzi khua, Mu kaawng khua hna i mipi cu ralzam dirhmun an phan.\nLinpungri khua um ralram pakhat nih nikhat cu hriamngan kuan lak ah le hriamhme kuan lak ah ka tli.Kanmah peng ah Covid- 19 zawtnak zong khuakip ti tluk in hmuh a si caah mah ti ning kan um ahhin cun kuan nih a kan kenh lo hman ah Covid in kan thi dih ko cang lai tiah a chim.Ralzaam hna cu ei din rawl le sii le ai a rannak in bawmh kan herh ti zong in a chim.\nKanmah hrawng mipi hna cu nifatin in ral kan zaam caah rawl kan ei lo ni hna a tam i kan ngan zong a dam ti lo, Sii hna zong tlamtling in a um lo.Nifatin in thingtang ramtang tlangtang ah kan i thup caah fikfa hna nih an kan seh i kan pum chung ah hma in kan khat dih cang tiah a chim.\nRallokap nih tu bantukin an kah hna caah Kani le Zinmapin peng hna cu Covid-19 in a zaw mi mipi hna cu ngandamnak lei riantuan hna nih zohkhenh ding ah har nak an tong.TCP


Ralhrang Lak In An Himnak Ding ah An Ruahmi An Khur Chung Te ah An Chungkhar In An Nunnak A Liam Ee – CHINLAND TODAY NEWS\nOctober 11, 2021 admin Asia News 0\nKayin ramkulh,Ba-an-peng,Kawyin khuami chungkhar member 4 hna cu ralhrang lak in an himnak dingah tiin khur an cawh michung ah,bomh le meithal kuan tih ah an i dor i cu an cawhmi khurchung te ah cun an chungkhar tein an nunnak a liam tiah kan theih.\nHithil hi October 9,zinglei sml 9 hrawng ah a cangmi a si i mithi ruak a chuahtu lakah ai tel vemi pakhat nih a chim ning ah cun “ဒေါ်တင်လှိုင် (kum 63), နော်မြစိန် (kum 39), နော်တင်လှမွှေး (kum 33), နော်အေးစပယ် (kum 30) pawl an si i an thihnak a ruang hi oxygen a umlo ruang ah a si ko “tiah a chim.\nKhur an cawhmi hi pee 6 in a thukmi a si i a kauhlei hi pee 14 a si i a luhnak hi pee 2 kau a si. “Rallakin himnak caah tiin khur kan cawh a si zong ah a cunglei in luhnak tuahmi hi cu a him tuk lemlo.Zeicatiah cunglei in thli a luhnak tuahmi hi cu duhning in thlithiang alut kho tilo i khurchungin thli thurhnawm a tam.\nCucaah , a sir lei tu in luhnak i tuah sehlaw minung caah a himbik “tiah ruak a chuahtu ngandamnak lei a tuanmi pakhat nih cun a chim ve . Ralkut in luatnak lam an kawlnak ah an nunnak a liam hi an thawngpang a theitu mipi thinlung a fak tuk cio .Himnak ah ruahmi tu nih an chungkhar te in an nunnak a lak ruangmang ko hna ee ngeihchia a va si hringhran dah.\nHakha Rungtlang Sakhan Ralbawipa Kuttang Pa Le Driver pa An Zaam i Thinphan nak In An Khat , Pu Ngun Sang Aung Tiang Meithal Ai Tlaih Ve Cang


US in tlungmi Lai Pastor Pa nih Hakha a tonmi amah zong amah zong mitthi tla in a ṭap – Chin World News Evening\nUS in tlungmi Lai Pastor Pa nih Hakha a tonmi amah zong amah zong mitthi tla in a ṭap\nJanuary 11, 2021 Salai Van Hmuhning\nUSA khuasa Lai Pastor pakhat cu Laitlang ah a rak tlung i thlakhat a cam hnu a kir lei ah viewpoint in khua ka cuan tak lai tiah a luh pah ah ruah lo piin aw thang takin a tap, cu lio ah viewpoint a kai mi zong an um i, an lau tuk cio.\nA kir pah Rangon a phak hlan cu rawl zong ei lo in mithli he aa ciah i, a phak nihnih hnuah a tahnak ruang a phuan. US in kaa thawh ah kaa ngaih tukmi cu Laitlang phak i hawikom rual le cingla rualchan, Laitlang i a um mi minung poah hmuh lai kaa ngaihtuk, kaa ngaih bantuk in ka phan i thlakhat ka cam, Laitlang kan thutum ning le kan nun caan hna ka hun theih chin chin.\nkaa ngaihnak le kaa ruahchannak vialte cu ngaihchihnak in maw bei donghnak in dik ka khat, kan unau kan cingla rualchan ka hmuh hna ka ton hna tikah ka ngaih a chia, khua mi, khuapi chung khuate lei hna ka kal ka vahnak ah mipi ka hmuh hna ahhin ka hnakruh a ka tam, ziah Laimi cu Pathian a bia mi 97% kan si ti cu ka hngalh, Pathian a bia lomi miphun cu Laitlang ahcun an um lo tluk khan a va si kaw, khawi ah dah kan Pathian biaknak cu a si tiah kei mah le kei mah bia kaa hal.\nBiakinn a phan lomi hna kha cu va um rih seh, a fel ko, aa hrinthan ko tiah ka ruah mi hna hmanh hi ka hmuh hna an kong ka theih hna ahhin, a ka thirh hnik, Biakinn lawngah maw Laimi nih Pathian a bia mi kan rak si tiah ka lungchung in kaa ti. Biakinn chung hmanh ahcun, thil thuam a langhtermi hmuhsaknak a tuahmi hna khi kan lo, thilthuam a tha mi i hruk hna hlah seh ka ti duhnak a si lo, ka chim duhmi cu an thinlung/ an mithmai ah Bawipa cuan dawh a si lo.\nA lenglei thut dir, khuasaknak ah chungkhar ah lung i rualnak a tlawm, Inn pa chak tlang le bang cu, a ning hngal deuhmi le aa hrinthan deuh lomi poah nih a inn pa a uk ti awkin a um, hi tihin thil ka tuah ahcun ka innpa caah hna hnawk a si maw, keimah zalawn nak lawng a si maw, keimah duhnak lawng maw a si, timi a ruat mi an tlawm. mah nih tuah mi poah kha a dik le a hmaan bik ah a ruat, inn pa zawn a ruat lomi an tam. hawi kom kongah cu thiam thaim ka hawinu ka hawipa hi ka daw tak maw, thil nih a kalpi mi cung lawngin maw ka dawt tihi aa ruahmi an tlawm.\ncucu va um rih seh, a nu le pa hmanh a daw kho lo an tam cang. hringtu nu le pa cu, ca an thiam lo zongah hawi a bangh lo zongah kan dawt hna awk a si ti cu, Bible hrim nih a kan chawn piak mi a si bantuk in, cu zongah cun kan bau tuk rih. tulio Hakha cu a thangcho lio mi a si tikah hmunhma hi a sunglawi tuk lio a si i, nai zongah Rev. tiang hmanh thongthlak an si. duhfah hahkauhnak, hnemnak, dinfellonak in a khat chin cang.\nnu le va kar zongah i lunghrinh awk phun thil hna hi a tam chin cang, nungak le tlangval kar zongah nupa sinak a him lo ning hi a lang chin cang. aa pehtlai lo nain van peh ka duh mi te cu, Kan Lai nungak pawl cu kawl pawl zei a si lomi hna zong nih ngah an i fawih tuk timi ka theih chin lengbang cu, society sinak lei zongin kan miphun sinak a zuarmi le kan khrihfa sinak zei ah a chia lo timi ka hmuh tikah hin ka lungfak tuk.\nAcozah zong dinfelnak a um lo, chawva in laitlang an hrawh dih, Pastor te zong thlarau in a khat lomi Pastor an tam tuk, Pathian mithmai zoh loin member mithmai an zoh deuh cang. member zong nih Pastor te an kong ceih le thangchiat hi thluachuah hmuh lonak a si an thei lo. Pastor te zong nih fawi tukin bia hi member cungah an thlah ton, kan bia le hla hi zeitluk in dah mual a ngeih ti an i thei rua lo. cu caah Pastor te cu member caah thluachuah ngeitu nan si bantuk in Pathian thinhunnak member cungah a tlun ter kho tu nan si. thin fual tein khua nan ruah i nan nun a hau.\na tawinak in ka langhter mi hna hi Bawipa theih le Pathian hngalh, A mah dawtnak le dawt lonak nih a chuah pimi thil hna an si. Hakha in kaa thawh i viewpoint in khua a cuanh lio bakah tap loin ka um kho lo, ka thinlung nih a celh lo, Laitlang hi a thangcho tiah mipi nih an chim len mi cu, Thlarau lei ah a zor chin, a hrawk chin tiin ka hmuh tikah tap lo kho ka si lo. Laimi nih Pathian an bia tak tak maw, an daw tak tak maw timi hi a lang. Hi lawng a si lo, chim ding tampi a um rih. kan i ruah than te lai.\nNote: Kanmah nih a bia kan remhmi le kan chapmi biafang pakhat hmanh a um lo, The Chin Theitlei nih a langhter ningin kan vun langhter thanmi a si.\nDemocratic nih Trump nih hihi a tuah taktak sual ti an phang tuk cang\nPastor Reina-Bawipa vancung ah na duh nak a tlin bantuk in President Donald Trump cung ah tling ko seh


Kawlram Ah Kum 15 Nungak An Hlen Ning Cu A Fak Ko Mu, Video An Lakchih Chinchap Rih Hoi – Onlinenungak\nMyanmar ram zong hi nu nih duh lo bu bak in, i sualpi a tam deuhdeuh i hmanthlak thiam mi pawl zong an thiamnak hmang tangkai in nu sualpi nak kong ah tan an rak la ve hna. Yangon ah a um mi kum 15 nute cu nu pakhat nih dawh taktak in hman kan in thlak lai, na hmanthlak hmang in na lar kho mi a si tiah a lem chih i cucu nungak nu zong nih ai zumh ve i Hotel ah an hruai i kum 15 nute a lemtu nu Nuh Nuh Hlaing timi cu hmundang ah a kal colh. Cu hnu ah Ko Htet timi hmanthlak a thiam mi nih cun, kum 15 nute cu a duh lo buin in Hotel ah a sualpi i a hawile mi pahnih nih cun video an rak lak.\nCulong cu duhtawk loin, HD video an lakmi cu online ah an thlah i khuaruah har in a lar. Cutikah cun nulei nih palik sin ah an report i, pa pathum cu an tleih hna. A hnuah palik pawl nih bia an hal than i, kum 15 nute hlengtu dingah nu Nuh Nuh Hlaing an hman nak kong cu a chim i Nuh Nuh Hlaing zong January 13 ah an tleih.\nAn 4 in pohmah 377\_376 orhter an si hnuah thawnginn ah khum colh an si.Thilcang mi he pehtlai in, mipi an thinhang tuk i sual tuahtu mi 4 cu an phutawk hremnak pek dingah an au chih cia hna. ( Myanmar Media )


Min Aung Hlaing A Dir Hmun A Hniam Thluahmah Cang.A Ruang Cu? – Onlinenungak\nRalbawi Pakht apa cu anmah ralkap lila nih meithal in an kah i a nunnak a liam tiah theih asi.Kawl ralkap pawl an i chuahsual chin lengmang cang, anmah le anmah zong an i kap dih te ko lai hih. Tuchun ah thawngzamh pakhat nih an rak taar langh ning ah cun Kawl ralbawi pakhat hringtu apa cu anmah ralkap lila nih an kah i, a nunnak a liam tiah theih asi.\nKawl biaknak ah an upat ngai mi le an ngeih santuk mi le an upat tuk mi, Shwe Hti Kung pura a ngaktu hna cu Kawl ralkap tapung pawl nih an kah hna i, cheukhat cu an unnak a liam i, cheukhat cu hri in an ttawn hna lengah nakut le ke tiangin an ttawn dih hna hnu ah faktuk in an hrem chih tiah thong theih asi cang.\nShwe Hti Kung pura hngaktu hna lak i ralkap nih an kah mi hna cu midang mi sawhsawh a rak si lo, anmah Kawl ralkap Tatmah 77 ah ralkap bawi Han Zaw Htun timi hringtu apa a rak si diam tiin thawngzamh nih cun an langhter.\nCu ruangah anmah Kawl ralkap tapung hna an karlak ah buainak fak ngai zong a chuak chin lengmang cang i tu hi i hmuhthiam lo nak fak ngai in an ngei cang hna tiin an langhter. Cun ralkap bawi Han Zaw Htun nih cun kapa a kap tu le a that tu hi ka thah ve hrimhrim lai, phuba ka lak hrimhrim lai tiin thawngzamh sinah a chim ve cang.\nKawl ralkap hi an kal ning a tluang kho hrimhrim ti lo, an sung cuahmah ko cang, an mualpho chin lengmang i an i chuahsual cikcek ko cang hih.a tu bantuk in an um ah cun,sau a rau ti lailo i, Min Aung Hlaing cu ningzak in a chauh ko cang lai tiah an chim mi cu asi. Source: Kalay Myo Lairawn Mino New


AN BUAI TTHAN TE LAI HIH, US NIH THANHNAK AN TUAH TTHAN CANG – The Chinlung Post\nSeptember 10, 2020 admin World News 0\nUS le Tuluk karlak ah thawngpang linsa ngaingai mi achuak hoi cang. US nih Tuluk ramchung in luhpi mi thil cu kham an timh cang hna. Tuluk ram Xinjiang region in thil chuahpi mi hna hi rianttuantu hna pawl hramhram in an tuahter mi hna a si tiah an chim caah atu bantukin US nih kham a timhnak hi a si tiah an chim, Kham an timhmi chungah atanglei hna pawl hi a si.\nThil kham an timhmi chungah hin cotton siseh Tomoto tiangin aa tel. Hi thil pahnih hi Tuluk nih biatak tein an kuatmi pawl asi tiah an chim chih. Hi konghe pehtlaiin Donald Trump cozah nih Tuluk cu Xinjiang ah a ummi Uighur Muslim miphun cungah hramhram or ningcang loin na cawlcaang tiah ati caah atu zong biatak ngaiin a doh cuahmah lio asi.\nTuluk cozah nih biatak tein hi hmun le hma ahhin security a chiah thluahmah hna. Asinain tuluk cozah nih cun hithil kan chiahnak cu ralhrang kilvennak ah a si tiah an ti ve. Hi konghe pehtlaiin US CBP nih WRO timi withhold Release Order atuah cuahmah lio asi i, hi hmangin hramhram in riantuanternak Forced Labour aum tiah ruahmi thilri hna cu tleih or kham khawhnak phung a um.\nTutan ah hi phunglam an tuahmi hi minung zuarh siseh hramhram in hngakchia rianttuanter cu, nuhrin covo ti bantuk caah an tuahmi asi. Kum hramthok zongah khan US lawmaker hna nih Tuluk, Xinjiang in a rak lutmi thil hna cu hramhram in riantuanter mi an silo timi tehte a umnak dingmi phunglam an rak chuahpi bal cang.\nHi konghe pehtlaiin CBP timi US Customs and Border Protection ah Executive Assistant Commissioner Brenda Smith nih atimi cu thilkuatmi chungah Cotton le tomato an rak kuatmi ahhin forced labour a um hrimhrim ko tiah kan theih. asinain tehteh tu cu kan ngei lo tiah a chim pin ah hithil hi dottletnak kan tuah peng ko lai tiah a chim.\nTuluk nih Cotton hi vawlei pumpi ah 20% hi a kuat tawn ti asi. Atam bik cu Xinjiang ah an ser chuahmi pawl an si tiah an chim. Hi hmun le hma pawl hi Tuluk nih biatak tein chawleh chawhrawlnak caah a hmanmi a si i, TUluk caah cun an hmunhma attha taktak mi zong asi. Asinain hi hmun le hma ah a ummi hna cu hramhram in rian an ttuanter hna tiah an chim chih.